
Det  inspirerende 
budskab 


AF  ÆLDSTE  BOYD  K.  PACKER  af  de  Tolv  Apostles  Råd 


For  nogen  tid  siden  hørte  man  en  fader,  der  var  bekymret  over  nogle  alvorlige  problemer 
med  sin  søn,  bemærke:  „Når  han  tager  afsted,  og  vi  ikke  ved,  hvor  han  er,  piner  det 
os  i  sjælen,  men  når  han  er  her,  piner  han  os  undertiden  også."  Det  er  om  denne  pine, 
jeg  vil  tale,  og  jeg  frygter,  at  jeg  taler  til  en  stor  forsamling. 

Der  er  næppe  et  nabolag  uden  i  det  mindste  en  moder,  hvis  sidste  bekymrede  tanker 
og  bønner  drejer  sig  om  en  søn  eller  datter,  der  vandrer  rundt  et  eller  andet  sted.  Det  er 
heller  ikke  langt  mellem  de  hjem,  hvor  en  bekymret  fader  næppe  kan  arbejde  en  dag 
igennem  uden  fra  tid  til  anden  at  standse  op  og  spørge  sig  selv:  „Hvad  har  vi  gjort  for- 
kert? Hvad  kan  vi  gøre  for  at  få  vort  barn  tilbage?" 

Apostlen  Paulus  profeterede  til  Timoteus:  „Det  skal  du  vide,  at  i  de  sidste  dage  skal  der 
komme  strenge  tider.  Thi  menneskene  vil  blive  egenkærlige,  pengekære,  pralende,  hov- 
modige, spottelystne,  ulydige  mod  forældre  . . ."  (2.  Tim.  3:1-2).  Der  er  mere  i  det  skrift- 
sted, men  vi  standser  ved  „ulydige  mod  forældre".  Vi  har  intet  ønske  om  at  berøre  et 
emne,  der  er  årsag  til  så  megen  pine  hos  jer,  ej  heller  at  fordømme  jer  som  fejlslagne. 
Men  I  begår  fejl,  og  det  er  det,  der  piner.  Hvis  fejltagelse  skal  standses,  må  man  be- 
tragte problemerne,  som  de  er,  uanset  hvor  ondt  det  gør. 

I  kan  ikke  fortsætte  med  at  gøre  det,  I  hidtil  har  gjort  (selv  om  også  I  syntes,  det  var 
det  rigtige)  og  samtidig  forvente  at  ændre  barnets  opførsel,  når  det,  I  gjorde,  var  med 
til  at  skabe  den  opførsel. 

Nu  vil  jeg  gerne  vise  jer  et  meget  praktisk  og  meget  kraftfuldt  sted  at  begynde  både 
med  at  beskytte  jeres  børn,  og  i  det  tilfælde,  hvor  I  er  ved  at  miste  et,  da  at  frelse  ham. 
Jeg  henviser  til  hæftet  „Familiens  Hjemmeaften".  Det  er  det  syvende  i  en  serie  og  kan 
fås  over  hele  verden  på  17  sprog.  Hvis  I  ville  gennemgå  det,  ville  I  opdage,  at  det  er 
baseret  på  Det  nye  Testamente.  Emnet  er  handlefrihed.  Selv  om  lektierne  tages  fra  Det 
nye  Testamentes  dage,  beskæftiger  det  sig  ikke  med  menneskene  på  det  tidspunkt.  Det 
skræver  over  århundrederne  og  handler  om  jer,  og  her,  og  nu. 

Det  er  godt  illustreret,  meget  i  farver,  og  har  mange  meningsfyldte  aktiviteter  for  fa- 
milier med  børn  i  alle  aldre. 

Med  dette  program  kommer  løftet  fra  profeterne,  de  levende  profeter,  at  hvis  forældre 
vil  samle  deres  børn  omkring  dem  en  gang  om  ugen  og  undervise  i  Evangeliet,  vil  bør- 
nene i  sådanne  familier  ikke  fare  vild. 

Forældre,  jeg  ønsker  at  opbygge  jer  med  håb.  I,  som  har  haft  sjælekvaler,  I  må  aldrig 
give  op.  Ligemeget  hvor  mørkt  det  ser  ud,  eller  lige  meget  hvor  langt  bort  eller  hvor 
langt  ned  jeres  søn  eller  datter  er  faldet,  I  må  aldrig  give  op.  Aldrig,  aldrig,  aldrig! 
Jeg  taler  til  jer  som  en  af  De  Tolv,  der  alle  er  indsat  som  et  særlig  vidne.  Jeg  forsikrer 
jer  for,  at  jeg  har  det  vidnesbyrd.  Jeg  ved,  at  Gud  lever,  at  Jesus  er  Kristus.  Jeg  ved,  at 
Han,  skønt  verden  „ikke  ser  Ham  og  ikke  kender  Ham",  dog  lever.  Kvalfyldte  forældre, 
gør  fordring  på  Hans  løfte:  „Jeg  vil  ikke  efterlade  jer  faderløse;  jeg  kommer  til  jer." 
(Joh.  14:17-18)  O 

Budskab  fra  det 

Første  Præsidentskab 


Præsident  Joseph  Fielding  Smith 

Mine  kære  brødre  og  søstre.  Det  er  en  sjælden 
lejlighed  at  komme  i  forbindelse  med  Kirkens  med- 
lemmer over  hele  verden  gennem  dette  blad. 
Jeg  vil  benytte  lejligheden  til  at  huske  Dem  på,  hvor 
vigtig  familieenheden  er  i  den  helhedsplan,  vor  him- 
melske Fader  har  lagt.  I  virkeligheden  er  Kirkens 
organisation  kun  til  for  at  kunne  hjælpe  familien  og 
dens  medlemmer  med  at  opnå  frelse. 
Familieenheden  og  familiens  forpligtelse  over  for 
Evangeliet  er  så  vigtige,  at  Satan  har  vendt  en  stor 
del   af  sin  opmærksomhed   mod  ødelæggelsen  af 


Præsident  Harold  B.Lee 


Præsident  Joseph  Fielding  Smith 


Præsident  N.  Eldon  Tanner 

familierne  i  vort  samfund.  Fra  alle  kanter  angribes 
familiens  helhed  som  grundlaget  for  det,  der  er  godt 
og  ædelt  i  livet.  Private  og  offentlige  forslag,  der  har 
til  hensigt  at  begrænse  familiens  størrelse,  fremsæt- 
tes nu  og  da  under  det  påskud,  at  man  vil  frelse 
verden  fra  overbefolkning.  Sådanne  forslag  vinder 
bifald  blandt  nogle  Sidste  Dages  Hellige.  Man  går 
endda  så  langt  som  til  at  foreslå,  at  der  bør  indføres 
en  slags  lovbefalet  straf  for  dem,  der  har  mere  end 
to  børn.  Den  verdensomfattende  liberalisering  af 
abortlovene  viser  den  eksisterende  ignoreren  af 
livets  hellighed.  Familier  bliver  splittet  af  et  forøget 
brug  af  nakotika  og  et  øget  misbrug  af  medicin.  Den 
foragt,  flere  og  flere  unge  nærer  over  for  al  autoritet, 
begynder  med  respektløshed  og  ulydighed  i  hjem- 
met. Ansete  blade  fortæller  om  „myten  om  moder- 
skabet" og  forsvarer  de  mere  radikale  ideer  om 
kvindens  frigørelse. 

Eftersom  Djævelens  kræfter  angriber  den  enkelte 
ved  at  flå  familiebåndene  over,  bliver  det  livsvigtigt 
for  Sidste  Dages  Hellige  forældre  at  bevare  og 
styrke  familien.  Måske  findes  der  enkelte  meget 
stærke  mennesker,  der  kan  overleve  uden  støtte  fra 
familien,  men  de  fleste  af  os  behøver  den  kærlighed, 
belæring  og  acceptering,  som  strømmer  én  i  møde 
fra  dem,  der  virkelig  interesserer  sig  for  én. 
Den  vigtigste  funktion  i  et  Sidste  Dages  Helligt  hjem 
er  at  sikre,  at  hvert  medlem  af  familien  arbejder  på 
at  skabe  det  klima  og  de  betingelser,  under  hvilke 
alle  kan  udvikle  sig  mod  fuldkommenhed.  For 
forældrenes  vedkommende  kræver  dette,  at  de  vil 
bruge  langt  mere  tid  og  energi  på  børnene  end  blot 
til  at  dække  deres  fysiske  behov.  For  børnenes  ved- 
kommende betyder  det,  at  de  skal  kontrollere  den 
naturlige  tendens,  der  hedder  egoisme.  Bruger  De 
lige  så  megen  tid  på  at  hjælpe  Deres  familie  og 
Deres  hjem  til  succes,  som  De  gør  i  Deres  jag  efter 
social  og  forretningsmæssig  succes.  Ofrer  De  Deres 
bedste  kreative  energi  på  den  vigtigste  enhed  i 
samfundet  —  familien?  Eller  er  Deres  slægtskabs- 
forhold til  Deres  familie  blot  en  rutinemæssig, 
ufrugtbar  del  af  livet?  Forældre  og  børn  må  være 
villige  til  at  sætte  ansvaret  over  for  familien  i  første 
række  for  at  opnå  familiens  ophøjelse. 
Lige  et  ord  om  Kirkens  mange  programmer,  der 
skal  hjælpe  Dem.  Siden  1965  har  Kirken  udsendt 
lektier  til  familiehjemmeaftenen.  Forældre,  der  igno- 
rerer den  store  hjælp,  der  er  i  dette  program,  leger 
med  deres  børns  fremtid.  Dette  blad,  Den  danske 
Stjerne,  som  bringer  Dem  dette  budskab,  er  en 
anden  del  af  Kirkens  hjælp  til  den  enkelte  og  til 


familierne,  for  at  de  kan  holde  sig  nærmere  til  Her- 
ren. Dette  blad  kan  have  en  god  indflydelse,  hvis 
De  vil  læse  det.  I  løbet  af  månederne  vil  det  hjælpe 
Dem  med  at  opbygge  et  vidnesbyrd  og  støtte  Dem 
i  Deres  kamp  med  verdens  problemer.  På  samme 
måde  vil  bladet  motivere  og  styrke  de  unge  i  Kirken, 
hvis  de  har  adgang  til  det,  da  det  indeholder  speciel- 
le aktiviteter,  historier  og  artikler  for  dem. 
Vi  lever  i  en  fantastisk  tidsalder.  Der  følger  store 
velsignelser  med  ved  at  leve  i  denne  sidste  uddeling. 
Men  der  er  også  store  udfordringer  og  fristelser. 
Jeg  beder  til,  at  vor  himmelske  Fader  vil  give  os  alle 
den  fornødne  styrke  til  at  nå  vor  sande  mulighed  for 
udvikling.  Jeg  nedkalder  Hans  Ånd  over  hjemmene, 
i  Kirken,  således  at  der  i  disse  må  findes  kærlighed 
og  harmoni.  Må  vor  Fader  beskytte  og  ophøje  vore 
familier,  beder  jeg  om  i  Jesu  Kristi  navn.  Amen. 


Præsident  Harold  B.  Lee 

1 .    Rådgiver  i  Det  Første  Præsidentskab 
Mine  korte  bemærkninger  vil  være  stilet  specielt 
til  Kirkens  ungdom  —  I  unge  mænd  i  Det  aronske 
Præstedømme,  I  bikube-,  Mia  Maid  og  L-piger  og 
unge  studerende. 

Det  er  næsten  blevet  trivielt  at  sige,  at  vi  lever 
i  en  betydningsfuld  tidsalder  i  jordens  historie,  men 
det  er  sandt,  og  vi  har  brug  for  at  huske  på  det, 
medens  vi  kæmper  for  at  overvinde  livets  vanskelig- 
heder. 

Fordi  vi  er  priviligerede  ved  at  leve  i  denne 
specielle  tid,  kan  vi  blive  stillet  ansigt  til  ansigt  med 
umådelige  udfordringer  mod  vor  tro.  I  dag,  måske 
mere  end  nogen  sinde,  findes  der  fristelser,  som 
vil  få  os  til  at  svigte  vor  tro. 

Apostlen  Paulus  sagde:  „Ifør  jer  Guds  fulde  rust- 
ning, så  I  kan  holde  stand  mod  Djævelens  snigløb. 
Thi  den  kamp,  vi  skal  kæmpe,  er  ikke  mod  kød  og 
blod,  men  mod  magterne  og  myndighederne,  mod 
verdensherskerne  i  dette  mørke,  mod  ondskabens 
åndemagter  i  himmelrummet."  (Efes.  6:11-12.) 
Ved  at  sige  dette  lader  Paulus  os  forstå,  at  vort 
livs  alvorligste  kamp  er  ikke  mod  fjender  af  kød  og 
blod,  som  kan  komme  med  kanoner  eller  bombefly 
og  udrydde  os,  men  mod  fjender,  som  angriber  fra 

mørket,  og  som  mange  gange  ikke  kan  opfattes  af 
menneskets  sanser. 

Paulus  fortsatte  med  at  beskrive  os  som  krigere, 
der  er  iført  den  nødvendige  beklædning  til  beskyt- 
telse af  de  fire  dele  af  legemet,  som  Satan  og  hans 
hær  tilsyneladende  har  fundet  mest  sårbare,  og  gen- 
nem hvilke  retfærdighedens  fjender  kan  angribe 
menneskets  sjæl: 

„Så  stå  da  med  sandheden  spændt  som  bælte  om 
jeres  lænder,  og  iførte  'retfærdigheden  som  brynje', 
tag  som  sko  på  jeres  fødder  villigheden  til  at  for- 
kynde fredens  evangelium, 
tag  imod  'frelsens  hjelm'  . . ."  (Efes.  6:14-15,  17.) 
Sandheden  er  det  materiale,  som  bæltet  om  jeres 
lænder  skal  være  lavet  af,  hvis  jeres  dyd  og  moral- 
ske styrke  skal  sikres.  I  bør  alle  stræbe  efter  at 
holde  jer  værdige  til  at  indgå  ægteskabets  nye  og 
evige  pagt  i  templet  for  tid  og  evighed. 
Hvad  så  med  brynjen,  som  vil  beskytte  jeres  hjerte 
eller  jeres  adfærd?  Den  skal  være  lavet  af  et 
materiale  kaldet  retfærdighed.  Det  retfærdige  men- 
neske bestræber  sig  på  at  forbedre  sig,  idet  han 
ved,  at  han  dagligt  har  behov  for  at  omvende  sig  fra 
sine  ugerninger  og  forsømmelser.  Hans  krop  er  ikke 
hærget  af  de  krav,  et  løssluppent  liv  medfører;  han 
er  klarsynet,  har  en  god  forstand  og  et  stærkt  lege- 
me. 

Jeres  fødder,  som  repræsenteret  jeres  mål  eller 
formål  her  i  livet,  skal  være  beklædt  med  „villighed 
til  at  forkynde  fredens  evangelium".  Villighed  er 
vejen  til  sejr,  og  sikkerhedens  pris  er  evig  årvågen- 
hed. Hvad  enten  det  er  i  tale  eller  sang,  i  fysisk  eller 
moralsk  kamp,  vil  sejrens  palmer  være  hos  den,  der 
er  villig  til  at  følge  vor  Faders  bud  og  befalinger. 
Nu  kommer  vi  til  den  sidste  del  af  profet-lærerens 
rustning.  Vi  vil  tage  „frelsens  hjelm"  på  vore  hove- 
der. Vort  hoved  eller  vor  forstand  er  den  kontrol- 
lerende del  af  vort  legeme.  Det  skal  beskyttes  godt 
mod  fjenden,  thi  som  en  mand  tænker  i  sit  hjerte, 
således  er  han.  Frelse  betyder  opnåelse  af  det  evige 
lys,  at  leve  i  Gud  Faderens  og  Sønnens  nærhed  som 
belønning  for  et  godt  liv  her  på  jorden.  Hvis  vi  i  vore 
tanker  altid  har  frelsen  som  det  højeste  mål,  der  kan 
opnås,  vil  vore  tanker  og  beslutninger,  der  fører  til 
handling,  altid  udfordre  alt,  som  vil  bringe  denne 
herlige  fremtidige  tilstand  i  fare. 
Det  er  vidunderligt  at  være  ung  i  dag.  Evangeliets 
fylde  er  på  jorden;  alle  Herrens  velsignelser  er  til- 
gængelige for  dem,  der  er  villige  til  at  betale  prisen. 
Jeg  er  ganske  klar  over,  at  ved  synet  af  vold,  umoral, 
urenhed,  krig  og  anden  ondskab,  som  den  moderne 


levevis  indeholder,  kan  der  være  en  tendens  til 
mismod.  Jeg  siger  til  jer,  unge  brødre  og  søstre,  giv 
ikke  op!  Jesu  Kristi  Evangelium  har  svaret  på  alle 
disse  problemer,  og  det  er  jeres  ansvar  og  opgave 
at  stå  imod;  så  nyd  jeres  ungdom,  men  „ifør  jer 
Guds  fulde  rustning"  og  stå  imod  de  ting,  der  vil 
ødelægge  jeres  vidnesbyrd  og  jeres  mulighed  for 
at  fuldføre  et  stort  arbejde  her  på  jorden.  Må  Herren 
beskytte  og  velsigne  jer,  give  jer  styrke  til  at  modstå 
fristelser,  og  give  jer  beslutsomhed  til  at  få  det 
bedste  ud  af  jeres  liv,  så  I  vil  være  i  stand  til  at  høste 
velsignelser  igennem  evigheden,  og  dette  er  min 
ydmyge  bøn  i  Jesu  Kristi  navn.  Amen. 


Præsident  N.  Eldon  Tanner 

2.  Rådgiver  i  Det  Første  Præsidentskab 
I  unge  mænd  og  kvinder  vokser  op  i  en  spændende 
tid.  For  blot  ganske  få  år  siden  troede  de  fleste 
mennesker,  at  det  aldrig  ville  blive  muligt  at  land- 
sætte mennesker  på  månen,  at  se  det  og  andre 
begivenheder  i  éns  eget  hjem  i  farvefjernsynet  over 
hele  verden,  at  trykke  på  en  kontakt  og  få  lys  og 
varme.  Hvor  er  I  dog  velsignede,  at  I  lever  i  denne 
tidsalder. 

I  er  også  velsignede,  fordi  I  ved,  hvem  I  er,  og  hvor- 
for I  er  her.  De  fleste  unge  af  i  dag,  ja,  endog  de 
voksne,  kender  ikke  disse  to  vigtige  fakta:  hvem  de 
er,  og  hvorfor  de  er  her.  De  ved  ikke,  som  I  ved,  at 
de  er  vor  himmelske  Faders  børn,  den  Fader,  som 
planlagde  denne  smukke  jord  og  gjorde  det  muligt 
for  os  at  blive  født,  vokse  op  og  blive  mere  lig  Ham 
og  Hans  Søn,  Jesus  Kristus. 

De  gør  sig  ikke  klart,  at  Jesus  Kristus  leder  sin  Kirke 
i  dag,  men  vi  ved,  at  Han  virkelig  gør  det!  Fordi  vi 
ved  dette  og  mange  andre  ting  om  Ham,  kender  vi 
Ham  bedre  og  holder  mere  af  Ham  end  de  andre 
unge  mennesker. 

Den  vigtigste  ting,  Jesus  Kristus  belærte  os  om,  da 
Han  var  på  jorden,  var  kærligheden  til  næsten.  Han 
fortalte  os,  at  „. . .  kærligheden  er  af  Gud  . . ."  og 

befalede  os  at elske  hverandre".  (1.  Johs.  4:7). 

Profeten  Mormon  sagte:  alle  børn  (er)  ens  for 

mig;  og  jeg  elsker  små  børn  med  en  fuldkommen 
kærlighed  ..."  (Moroni  8:17). 

Den  mest  fuldkomne  kærlighed  af  al  kærlighed  er 
naturligvis  den  kærlighed,  vor  himmelske  Fader  og 
Jesus  føler  for  hver  eneste  af  os.  Deres  kærlighed 
er  så  stor,  at  vi  ikke  engang  kan  fatte  en  brøkdel  af 
den. 

Det  nærmeste,  man  kan  komme  deres  kærlighed, 
er  den  store  kærlighed,  jeres  forældre  nærer  for  jer. 
De  elskede  jer  endda,  før  I  blev  født.  Da  I  så  endelig 
kom  til  dem  fra  jeres  himmelske  hjem,  bragte  I  dem 
en  stor  glæde,  som  I  også  vil  føle  den  dag,  I  bliver 
forældre.  Jeres  forældres  kærlighed  vokser  i  takt 
med,  at  I  vokser,  og  deres  kærlighed  til  jer  vil  aldrig 
ophøre. 

Somme  tider  må  jeres  forældre  sige  nej  til  jer,  når 
I  helst  hørte  et  ja.  De  siger  nej  af  den  ene  grund, 
at  de  elsker  jer,  og  de  ved,  at  I  ikke  havde  tænkt 
jer  om,  da  I  spurgte  dem.  Nogle  gange  vil  det, 
I  ønsker,  måske  være  direkte  imod  vor  himmelske 
Faders  bud.  Hans  bud  er  givet  os  for  at  vejlede, 
beskytte  og  styrke  os  og  give  vort  liv  mening  og 
glæde. 

Når  I  virkelig  viser  kærlighed,  vil  I  modtage  kærlig- 
hed til  gengæld.  På  Joseph  Smiths  tid  spurgte  mange 
kirkeledere,  hvorfor  han  var  i  stand  til  at  tiltrække 
så  mange  mennesker,  som  var  ivrige  efter  at  følge 
ham  til  trods  for  de  lidelser,  de  måtte  gennemgå. 
Han  svarede  dem:  „Det  er  fordi  jeg  er  i  besiddelse 
af  kærlighedens  princip.  Alt,  hvad  jeg  kan  tilbyde 
verden,  er  et  godt  hjerte  og  en  oprigtig  hånd."  (Pro- 
feten Joseph  Smiths  Lærdomme,  s.  376). 
Hvordan  kan  I  lære  at  holde  budet  at  elske  hinan- 
den, jeres  forældre,  jeres  søskende,  jeres  venner? 
En  bestemt  person  har  engang  sagt,  at  vi  lærer  at 
tale  ved  at  tale,  at  studere  ved  at  studere,  at  løbe 
ved  at  løbe,  og  på  samme  måde  vil  I  lære  at  holde 
af  hinanden  ved  at  holde  af  hinanden.  Vi  har  behov 
for  at  udtrykke  vor  kærlighed  til  dem,  der  er  omkring 
os,  ved  hver  dag  at  fortælle  dem,  at  vi  holder  af  dem 
og  virkelig  mener  det.  Nogle  gange  er  det  endog 
vigtigere  at  vise  dem,  at  vi  holder  af  dem  end  blot 
at  sige:  „Jeg  holder  af  dig." 

Ja,  det  er  en  vidunderlig  og  spændende  tid,  vi  lever 
i,  men  der  er  også  mange  problemer  for  de  unge 
mennesker  i  verden  af  i  dag.  Der  er  mange  men- 
nesker og  ting,  der  kan  friste  jer  til  at  glemme,  hvem 
I  er,  og  hvorfor  I  er  her.  Men  husk  altid  på,  at  alt  vil 
være  godt,  hvis  I  lever,  som  I  er  blevet  belært  om 
af  jeres  forældre  og  lærere,  vor  himmelske  Fader 
og  Jesus,  som  elsker  jer  så  højt.  Dette  er  min  bøn  til 
jer  i  Jesu  Kristi  navn.  Amen.  O 


FESTINORD- 

23.  24.  25.  26.  27.  juni  1971 
i  Skien,  Norge. 

G.U.F.-årets  højdepunkt! ! ! 

Vil  du  opleve: 

god  sportsånd,  fejende  dans,  musi- 
kalsk show  af  kvalitet,  skøn  korsang, 
dejlig  natur,  spændende  rejse  og  -  - 
god  ånd,  opbyggelse  af  dit  vidnes- 
byrd og  sand  livsglæde  -  - 

så  KOM  og  tag  selv  del  i 
det  altsammen! ! ! 


Og  så  har  Missionen 

G.U.F.-SPORTSSTÆVNE 

i  Odense         7.  8.  og  9.  maj  1971. 

Her  mødes  alle  under  30  og  over  Spejder- 
og  Bikubealderen  til  terrænløb,  svømning, 
fodbold,  håndbold  og  volleybold.  Piger  og 
drenge  spiller  sammen  i  volleybold. 

Vi  skal  også  ha'  en  fest  og  øve  kor  og  dans. 

Om  søndagen  holder  vi  alle  Søndagsskole 
i  Odense. 

Nærmere  oplysninger  fås  i  de  lokale 
GUF'er  eller  hos  Grenspræsidenterne. 

Den  dag 
Kirken  blev  organiseret 


af  Doyle  L.  Green 


Det  var  den  6.  april  i  det  Herrens  år 
1830. 

Stedet  var  et  bjælkehus,  som  tilhørte 
Peter  Whitmer  i  Fayette,  Seneca 
County,  New  York. 
Begivenheden:  organiseringen  af  Jesu 
Kristi  Kirke  i  denne  Forvaltning. 
Organiseringen  af  enhver  anden  kirke 
kunne  eller  kunne  ikke  være  en  vigtig 
begivenhed,  for  mange  snese  kirker 
er  opstået  i  De  Forenede  Stater  i  det 
sidste  halvandet  hundrede  år,  men 
genoprettelsen  og  den  formelle  orga- 
nisering af  Guds  sande  Kirke  på 
jorden  er  en  begivenhed  af  så  vital 
betydning  og  så  stor  vigtighed,  at  det 
burde  vække  ethvert  menneskeligt 
væsens  interesse  i  dag. 
Næsten  enhver,  som  har  ønske  derom, 
kan  organisere  en  kirke,  og  hvis  han 
opfylder  kravene,  kunne  han  få  kirken 
lovligt  anerkendt.  Men  én  ting  er  at 
få  en  kirke  anerkendt  af  landets  love, 
en  anden  ting  er  at  få  den  anerkendt 
af  Gud.  Og  hvis  den  skal  anerkendes 
og  helligøres  af  Gud,  må  det  være 
Hans  kirke,  organiseret  under  Hans 
ledelse. 

Den  gamle  profet  Amos  sagde:  „Nej! 
Den  Herre  Herren  gør  intet  uden  at 
have  åbenbaret  sin  hemmelighed  for 
sine  tjenere,  profeterne."  (Amos  3:7). 
Og  apostlen  Paulus  erklærede,  da  han 


skrev  til  hebræerne:  ingen  til- 
tager sig  selv  den  værdighed,  men 
man  må  som  Aron  kaldes  dertil  af 
Gud."  (Heb.  5:4.) 

Herren  havde  åbenbaret  sin  vilje  til 
en  ung  profet,  og  Han  havde  kaldet 
ham,  således  som  Han  kaldte  Aron  og 
andre  profeter  ned  gennem  verdens- 
historien. Denne  unge  profet  præside- 
rede over  og  ledede  begivenhederne 
—  under  Herrens  vejledning  —  den 
dag  i  april  1830.  Hans  navn  var  Joseph 
Smith,  Jun.  Han  var  kun  24  år  gammel. 
I  de  foregående  ti  år  havde  Herren 
forberedt  ham  til  den  rolle,  han  nu 
skulle  opfylde. 

Da  Joseph  var  en  dreng  på  fjorten 
år,  søgte  han  oprigtigt  vejledning  gen- 
nem bøn,  da  han  var  forvirret  over, 
hvilken  kirke  han  skulle  slutte  sig  til, 
og  Gud  Faderen  og  Hans  Søn,  Jesus 
Kristus,  viste  sig  for  ham  i  et  syn  og 
sagde  til  ham,  at  han  ikke  skulle  slutte 
sig  til  nogen  af  kirkerne,  „thi  de  var 
alle  forkerte  .  .  .  alle  deres  trosbeken- 
delser var  en  vederstykkelighed  for 
ham  ...  'de  drager  nær  til  mig  med 
læberne,  men  deres  hjerter  er  langt 
fra  mig.  De  lærer  sådanne  lærdomme, 
som  er  menneskebud  og  har  gudfryg- 
tighedens skin,  men  fornægter  dens 
kraft.'"  (Joseph  Smith  2:19) 
De  ord,  som  Herren  havde  talt  til  en 


fjorten-års  dreng,  blev  modtaget  med 
megen  ophidselse,  med  kun  lidt  tole- 
rance af  folk  i  det  vestlige  New  York. 
Det  var  ikke  mærkeligt.  Noget  sådant 
var  uhørt.  Gud  havde  ikke  åbenbaret 
sig  til  verden  i  mange  generationer,  ja, 
ikke  i  århundreder.  Det  var  en  almin- 
delig tro,  at  himlene  var  lukket. 
Men  på  dem,  som  kendte  den  unge 
mand  godt,  gjorde  det  indtryk.  Joseph 
var  ærlig  og  oprigtig,  from  og  intel- 
ligent. Han  havde  oprigtigt  søgt  efter 
Guds  sande  kirke.  Det  store  antal 
såkaldte  kristne  sekter  og  den  over- 
ordentlig store  forskellighed  i  deres 
lærdomme  viste  den  forvirring,  der 
eksisterede  i  den  religiøse  verden. 
Hvor  var  sandheden?  Var  det  ulogisk 
at  tro,  at  en  kærlig  Fader,  som  havde 
ledet  sine  børn  ned  gennem  alle  for- 
valtninger, igen  ville  tale  til  men- 
nesket? 

Fire  år  gik,  og  så  fik  den  unge  Joseph 
besøg  af  et  andet  himmelsk  sendebud, 
som  kaldte  sig  Moroni,  og  som  sagde 
til  ham,  at  Gud  havde  et  vigtigt  arbejde 
til  ham,  som  han  skulle  gøre.  Gemt  i 
en  nærliggende  høj  var  der  nogle 
guldplader,  som  indeholdt  det  evige 
Evangeliums  fylde.  Det  var -ham,  som 
skulle  få  det  strålende  privilegium  at 
oversætte  tegnene  fra  pladerne  og 
blive    redskabet    i    Guds    hånd   til    at 

Før  Joseph  Smith  og  Oliver  Cowdery 

påbegynder  dagens  vigtige  begivenheder, 

mødes  de  ovenpå  i  Peter  Whitmers 

gård,  hvor  Mormons  Bog  blev  oversat. 


gengive  Evangeliet  og  organisere  den 
sande  kirke. 

Da  Joseph  gik  til  en  nærliggende  høj, 
således  som  Moroni  havde  instrueret 
ham,  fandt  han  pladerne  i  en  stenkiste, 
beskyttet  fra  århundreders  elementer 
ved  et  rundt  stenlåg,  som  dækkede 
dem. 

Da  Joseph  forsøgte  at  fjerne  skatten, 
fik  han  at  vide,  at  tiden  endnu  ikke 
var  kommet  til  at  tage  pladerne,  men 
at  han  skulle  komme  tilbage  hvert  år 
for  at  modtage  instruktioner,  og  deri- 
gennem blev  han  belært  om,  „hvor- 
ledes og  på  hvad  måde  hans  (Guds) 
rige  skulle  styres  i  de  sidste  dage." 
(Joseph  Smith  2:53-54.) 
Til  sidst  fik  Joseph  pladerne,  og  den 
7.  april  1829  blev  arbejdet  påbegyndt 
for  alvor  med  oversættelsen  af  skrif- 
ten på  pladerne  med  en  ung  skole- 
lærer ved  navn  Oliver  Cowdery  som 
skriver.  Mindre  en  tre  måneder  senere 
var  det  kolossale  arbejde  med  over- 
sættelsen fuldført,  og  den  første 
udgave  af  skriftet,  som  blev  kaldt 
Mormons  Bog,  kom  fra  trykkeriet  i 
begyndelsen  af  foråret  1830. 
Hver  gang  et  spørgsmål  optod  under 
arbejdet  med  oversættelsen,  ad- 
spurgte de  to  unge  mænd  Herren  og 
fik  derved  megen  vejledning  og  mange 
oplysninger.  Mange  skriftsteder  for- 
kyndte for  eksempel,  at  dåben  var 
nødvendig  til  frelse.  Dette  vidste  de 
også  fra  læsning  af  Bibelen,  men 
ingen  af  dem  var  blevet  døbt.  Da  de 
adspurgte  Herren,  lagde  et  sendebud 
fra  himlen,  som  sagde,  at  hans  navn 
var  Johannes  —  kaldet  Johannes 
Døberen  —  sine  hænder  på  deres 
hoved  og  tildelte  dem  Det  aronske 
Præstedømme  og  befalede  dem  at 
døbe  hinanden. 
De   modtog   yderligere   oplysning   og 


myndighed,  herunder  Det  melkisedek- 
ske  Præstedømme,  efterhånden  som 
det  var  nødvendigt  for  værkets  frem- 
gang. 

I  begyndelsen  af  april  1830  modtog  ■ 
den  unge  profet  en  åbenbaring,  som 
er  blevet  afsnit  20  i  den  bog,  der 
kaldes  Lære  og  Pagter.  Der  refereres 
ofte  til  den  som  en  „åbenbaring  om 
Kirkens  organisation  og  forvaltning." 
Om  dette  skrev  Profeten  Joseph:  „Vi 
modtog  af  ham  (Jesus  Kristus)  følgen- 
de gennem  profetiens  og  åbenbarin- 
gens ånd,  hvad  der  ikke  alene  gav  os 
mange  belæringer,  men  udpegede  for 
os  den  nøjagtige  dag,  på  hvilken  vi,  i 
overensstemmelse  med  hans  vilje  og 
bud,  skulle  gå  i  gang  med  at  organise- 
re hans  kirke  engang  til  her  på  jor- 
den." (Se  forordet  til  afsnit  20.) 
Det  første  vers  i  åbenbaringen  lyder: 
„Grundlæggelsen  af  Jesu  Kristi  Kirke 
i  disse  sidste  dage  fandt  sted  et  tusin- 
de otte  hundrede  og  tredive  år  efter 
vor  Herres  og  Frelsers,  Jesu  Kristi 
komme  i  kødet.  Den  organiseredes  og 
stiftedes  i  overensstemmelse  med 
landets  love  og  efter  Guds  vilje  og 
bud  i  fjerde  måned  og  på  sjette  dag 
i  den  måned,  der  kaldes  april." 
Man  kan  ikke  studere  denne  åben- 
baring uden  at  blive  overordentlig 
imponeret  over  den  kundskab  og 
forståelse,  himlens  Herre  udgød  over 
sin  tjener  angående  de  ting,  som  er 
nødvendige  til  menneskets  frelse  og 
til  genoprettelsen  af  Guds  rige  på 
jorden.  Det  synes,  i  hvert  fald  tildels, 
at  være  endnu  en  bekræftelse  på  og 
understregning  af  den  kundskab  og 
vejledning,  som  Herren  tidligere  havde 
givet  den  unge  Joseph. 
Blandt  de  kostelige  sandheder  og 
instruktioner,  som  blev  modtaget  i 
denne  åbenbaring,  var  følgende: 


1.  Gud  Faderen  og  Hans  Søn,  Jesus 
Kristus  eksisterer  virkelig.  Gud  er 
uendelig  og  evig,  fra  evighed  til  evig- 
hed, skaberen  af  himlen  og  jorden  og 
alle  de  ting,  der  findes  deri. 

2.  Mennesket  er  skab  i  Guds  billede 
og  lignelse. 

3.  Den  levende  og  sande  Gud  er  det 
eneste  væsen,  som  mennesket  bør 
tilbede. 

4.  Den  Helligånd  bærer  vidnesbyrd 
om  Faderen  og  Sønnen. 

5.  Mennesket  blev  sanseligt  og  djæ- 
velsk ved  at  overtræde  Guds  love. 

6.  Gud  elsker  i  sandhed  sine  børn. 

7.  Gud  gav  sin  Enbårne  Søn,  „for  at 
så  mange,  som  vil  tro  og  lade  sig  døbe 
i  hans  hellige  navn  og  holde  ud  i  tro 
til  enden,  skal  blive  frelst."  (L  &  P 
20:25.) 

8.  Til  sine  børn  oprettede  Gud  prin- 
cippet omvendelse  til  deres  synders 
forladelse. 

9.  Efter  at  have  omvendt  sig  fra 
deres  synder,  skal  alle  mennesker 
døbes.  (Den  bøn,  der  skal  bruges  ved 
dåben,  er  anført.) 

10.  Et  barn  skal  nå  „ansvarsalderen 
for  Gud"  og  være  moden  til  omven- 
delse, før  det  skal  døbes. 

11.  De,  som  er  blevet  døbt,  skal 
bekræftes  som  medlemmer  af  Kirken 
ved  håndspålæggelse  for  den  Hel- 
ligånds gave,  ved  brødre,  som  har 
myndighed. 

12.  Et  menneske  må  kaldes  på  rette 
måde  og  ordineres  af  en,  som  har 
myndighed,  før  de  kan  forrette  i  Kir- 
kens ordinanser. 

13.  Gud  har  virkelig  forbindelse  med 
sine  profeter  og  sender  budbringere 
for  at  betjene  dem. 

14.  Mormons  Bog  blev  åbenbaret  og 
oversat  ved  guddommelig  kraft. 

15.  Mormons  Bog  indeholder  en 
beretning  om  Jesu  Kristi  Evangeliums 
fylde. 

16.  Mormons  Bogs  fremkomst  be- 
viste for  verden,  „at  den  hellige  skrift 
er  sand,  og  at  Gud  inspirerer  men- 
neskene og  kalder  dem  til  sit  hellige 
værk  i  denne  tid  og  slægt  så  vel  som 
i  fordums  dage.  Og  viser  derigennem, 
at  Han  er  den  samme  Gud  i  går,  i  dag 
og  til  evig  tid."  (L  &  P.  20:11-12.) 

17.  Alle  de,  som  tror  og  har  tro  og 
arbejder  retskaffent,  vil  opnå  evigt  liv. 

18.  Den  praksis  at  have  samtykke 
skal  følges  i  Kirken. 

19.  Ældsternes,  præsternes,  lærer- 
nes, diakonernes  og  Kirkens  andre 
medlemmers  pligter  er  skitseret. 

20.  Nadverens  betydning  til  ihukom- 
melse af  vor  Herre  Jesus  er  indskær- 
pet. 

21.  Den  måde,  hvorpå  nadveren  skal 
administreres,  og  de  bønner,  der  skal 
bruges,  er  anført. 

Omtrent  et  år  tidligere,  i  juni  1829, 
havde  Herren  skitseret  for  Joseph 
Smith  og  Oliver  Cowdery  den  frem- 
gangsmåde der  skulle  følges  ved 
organiseringen  af  Kirken,  men  Han 
instruerede  dem  om  at  vente  til  det 
rette  tidspunkt.  I  Joseph  Smith's  Hi- 
story  of  the  Church  læser  vi:  „. .  .  for 
vi  havde  ikke  knælet  længe  i  højtidelig 
og  brændende  bøn,  før  Herrens  ord 
kom  til  os  i  kammeret  og  befalede  os, 
at  jeg  skulle  ordinere  Oliver  Cowdery 
til  ældste  i  Jesu  Kristi  Kirke,  og  at  han 
også  skulle  ordinere  mig  til  det  sam- 
me kald,  og  derefter  ordinere  andre, 
efterhånden  som  det  blev  tilkendegi- 
vet os  fra  tid  til  anden.  Vi  fik  imidlertid 
befaling  om  at  udsætte  vor  ordination 
til  et  tidspunkt  hvor  det  ville  være 
gørligt  at  have  vore  brødre,  som  var 
blevet  og   skulle   blive   døbt,   samlet, 


når  vi  skulle  have  deres  samtykke 
til  ...  at  ordinere  hinanden,  og  få  dem 
til  ved  afstemning  at  afgøre,  om  de 
var  villige  til  at  anerkende  os  som 
åndelige  lærere  eller  ikke;  vi  fik  også 
befaling  om  at  velsigne  brødet  og 
bryde  det  med  dem,  og  at  tage  vin, 
velsigne  den  og  drikke  den  med  dem; 
bagefter  skulle  vi  ordinere  hinanden 
i  henhold  til  befalingen;  derefter  kalde 
sådanne  mænd,  som  ånden  ville  dik- 
tere os,  og  ordinere  dem,  og  så  gå 
over  til  håndspålæggelse  for  den  Hel- 
ligånds gave  til  alle  dem,  som  tidli- 
gere var  blevet  døbt,  og  gøre  alting 
i  Herrens  navn."  (DHC  1:60-61.) 
Den  fastsatte  time  kom  endelig.  Ved 
mødet  var  fire  andre  mænd,  foruden 
Joseph  og  Oliver,  som  var  blevet  valgt 
til  at  være  indstiftere  af  Kirken,  „i 
overensstemmelse  med  landets  love." 
(L.  &  P.  20:1.)  De  er  opført  i  History 
of  the  Church  som  Hyrum  og  Samuel 
H.  Smith,  Josephs  brødre,  og  David 
og  Peter  Whitmer,  sønner  af  den 
mand,  som  havde  åbnet  sit  hjem  for 
organiseringsmødet.  Alle  var  tidligere 
blevet  døbt. 

Desuden  var  der  nogle  „få"  venner, 
som  var  blevet  indbudt  til  at  være 
tilstede,  måske  ikke  mere  end  ialt 
tredive.  Blandt  disse  var  Profetens 
fader,  Joseph  Smith,  Sen.,  og  hans 
moder,  Lucy  Mack  Smith.  Begge  hav- 
de troet  på  hans  historie  og  havde 
opmuntret  ham  i  arbejdet  lige  fra 
begyndelsen. 

Der  findes  ikke  noget  referat  af  da- 
gens hændelser,  og  der  er  måske  tvivl 
om  den  nøjagtige  orden,  hvori  nogle 
af  begivenhederne  fandt  sted,  men 
der  er  enighed  om,  hvad  der  skete. 
Vi  kan  forestille  os  den  unge  profet 
kalde  forsamlingen  til  orden,  give  en 
oversigt  over  formålet  med  mødet,  og 


Joseph  Smith,  Sr.  ankommer  til  det 
Whitmerske  hjem  for  at  deltage  i  dagens 
begivenheder.  Profetens  fader  var  den 
første,  der  hørte  og  troede  beretningen 
om  Faderens  og  Sønnens  tilsynekomst  i 
Den  hellige  Lund. 

Emma  Smith,  Profeten  Joseph  Smiths 
hustru,  og  Jerusha,  Profetens  broder 
Hyrum  Smiths  kone,  ankommer  til 
møderne. 


opfordre  de  forsamlede  til  at  samles 
i  højtidelig  bøn  til  vor  Himmelske 
Fader,  takke  Ham,  fordi  Han  havde 
ment  det  rigtigt  at  genoprette  sin 
Kirke  på  jorden  og  bede  Ham  velsigne 
de  forsamlede  og  dagens  begivenhe- 
der. En  af  de  første  forretninger,  hvor 
princippet  fælles  samtykke  blev  bragt 
i  anvendelse,  var  at  spørge  de  til- 
stedeværende, om  de  ønskede  at 
Kirken  skulle  organiseres.  De  samtyk- 
kede enstemmigt  i  dette.  De  blev 
spurgt,  om  de  kunne  opretholde 
Joseph  Smith,  Jun,  og  Oliver  Cowdery 
som  Kirkens  præsiderende  embeds- 
mænd. Joseph  gik  så  over  til  at  ordi- 
nere Oliver  som  ældste  i  Kirken,  og 
Oliver  ordinerede  til  gengæld  Joseph 
til  dette  kald.  Herrens  nadver  blev 
administreret  til  dem,  som  tidligere 
var  blevet  døbt.  Så  vidt  det  kan  af- 
gøres, var  dette  første  gang  denne 
hellige  ordinanse  var  blevet  udført  af 
Herrens  udvalgte  tjenere  i  denne  for- 
valtning. 

På  et  tidspunkt  af  dagen  blev  der  ud- 
ført dåb.  Disse  ordinanser  kan  være 
blevet  udført  i  den  nærliggende  Sene- 
ca  Sø,  skønt  dette  ikke  er  helt  sik- 
kert. Beretningen  siger,  at  „vi  lagde 
derefter  vore  hænder  på  hvert  enkelt 
medlem  af  Kirken,  som  var  tilstede,  så 
de    kunne    modtage    den    Helligånds 

David  Whitmer,  en  af  de  tre  vidner  til 
Mormons  Bog,  var  en  af  de  seks  stiftere 
af  Jesu  Kristi  Kirke  i  denne  uddeling. 

Joseph  Smith,  firetyve  år  gammel, 
præsiderer  over  organiserings-processen. 
Ved  hans  side  er  Oliver  Cowdery,  der 
virkede  som  hans  skriver  under  oversæt- 
telsen af  pladerne. 


Det  hellige  møde  åbnes  med  højtidelig 
bøn.  Tilstede  er  de  seks  mænd,  som 
formelt  skal  organisere  Kirken  tillige  med 
et  antal  særlige  indbudte  gæster-sikkert 
ikke  mere  end  tredive  ialt. 


-> 


gave  og  blive  bekræftet  som  medlem- 
mer af  Kristi  Kirke."  (DHC  1 :78.)  Pro- 
feten skrev  også:  „Adskillige  perso- 
ner, som  havde  overværet  oven- 
nævnte møde,  blev  overbevist  om 
sandheden  og  kom  kort  efter  frem  og 
blev  modtaget  i  Kirken;  blandt  de 
øvrige  blev  min  egen  fader  og  moder 
døbt,  til  min  store  glæde  og  trøst  . . ." 
(DHC  1:79.) 

Om  dette  skriver  Profetens  moder: 
„.  .  .  Joseph  stod  på  bredden,  og  idet 
han  tog  sin  fader  ved  hånden,  udbrød 
han  med  gæidestårer  i  øjnene  'Gud 
være  priset,  at  jeg  har  levet  og  set 
min  egen  fader  blive  døbt  i  Jesu  Kristi 


sande  Kirke!'"  (Lucy  Mack  Smith: 
History  of  Joseph  Smith,  p.  168.) 
„Efter  håndspålæggelsen  blev  den 
Helligånd  udgydt  over  os  i  rigt  mål  — 
nogle  profeterede,  medens  vi  alle 
priste  Herren  og  frydede  os  over- 
ordentligt." (DHC  1:78.) 
En  af  dagens  andre  vigtige  begiven- 
heder, var,  at  Profeten  Joseph  Smith 
modtog  en  åbenbaring,  som  er  blevet 
det  21 .  afsnit  af  Lære  og  Pagter.  I  den- 
ne åbenbaring  tilkendegav  Herren,  at 
Han  anerkendte  Kirken  og  dem,  som 
var  kaldet  til  at  være  dens  præside- 
rende embedsmænd. 
En  del  af  åbenbaringen  lyder:  „Se,  der 


skal  føres  en  optegnelse  af  jer,  hvori 
du  (Joseph  Smith)  skal  kaldes  seer, 
oversætter,  profet,  en  Jesu  Kristi 
apostel,  ældste  i  kirken  gennem  Gud 
Faderens  vilje  og  vor  Herres  Jesu 
Kristi  nåde. 

Og  du  bliver  inspireret  af  den  Helli- 
gånd til  at  lægge  kirkens  grundvold 
og  opbygge  den  i  den  allerhelligste 
tro."  (L  &  P.  21:1-2.) 
Profeten  beretter  videre:  „Vi  gav  os 
nu  til  at  kalde  og  ordinere  nogle  andre 
af  brødene  til  forskellige  kald  i  Præ- 
stedømmet efter  hvad  ånden  tilkende- 
gav os;  og  efter  en  dejlig  tid,  som  vi 
tilbragte  med  at  bære  vidnesbyrd  og 

Idei  de  fastslår  princippet  om  enighed  i 
Kirken,  stemmer  deltagerne  i  organiserin- 
gen enstemmigt  ved  oprakt  hånd  for  ét 
organisere  Ktrkeh'og  opretholde  Joseph 
Smith  og  Oliver  Cøwdery  som  præside- 
rende embedsmasd.  ..j" 

BØRNENES 
SIDER. 


MOD 


af  Margery  Cannon. 


Mørket  omringede  byen  Nauvoo,  og 
der  var  uro  i  luften.  Hist  og  her  var 
der  lys  i  et  vindue.  Hønsene  var 
urolige.  Et  eller  andet  sted  gøede 
en  hund. 

Den  elleveårige  Mary-Ann  rejste 
sig  op  på  den  ene  albue  i  sin  seng, 
da  hun  hørte  en  hest  komme  galo- 
perende helt  op  til  deres  hoveddør. 
„Søster  Pratt,"  kaldte  en  stemme, 
„Joseph  og  Hyrum  er'døde;  myrdet 
af  pøblen  i  Carthage  fængslet." 
Mary  Ann  stivnede.  Næsten  uden  at 
trække   vejret,    anstrengte    hun    sig 


for  at  lytte  til  sin  mor,  der  gik  hen 
til  døren  og  talte  med  budbringeren, 
med  lav,  ængstelig  stemme.  Plud- 
selig følte  hun  sig  alene  og  meget 
bange. 

Da  hendes  fødder  rørte  trægulvet, 
hørte  hun  døren  blive  lukket  og  låst 
efter  rytteren.  I  løbet  af  et  øjeblik  lå 
hun  i  sin  moders  arme,  og  de  be- 
gyndte begge  at  græde. 
Mary  Ann  ønskede,  at  „far"  havde 
været  der  og  kunne  fortælle,  at  alt 
snart  ville  være  i  orden.  Hendes 
rigtige  far  var  pludselig  død,  da  hun 

var  ganske  lille,  men  da  hendes  mor 
giftede  sig  med  Parley  P.  Pratt,1 
lærte  Mary  Ann  at  elske  ham  og 
kalde  ham  „far".  Nu  var  han  hjem- 
mefra på  en  mission. 
Medens  tårerne  vædede  hendes  nat- 
dragt, tænkte  hun  på  dengang,  hun 
så  profeten  græde.  Det  var  noget, 
der  var  hændt  året  før,  da  Mary 
Anns  familie  var  vendt  tilbage  fra 
England.  Mange  nyomvendte  var 
med  dem  på  skibet,  og  de  var  ivrige 
efter  at  møde  Joseph  Smith. 
„Jeg  kan  kende  ham  med  det  sam- 
me", sagde  en  mand.  Andre  var 
enige  med  ham  i,  at  de  også  ville 
kunne  udpege  ham  selv  i  en  stor 
forsamling. 

Mary  Ann  fortalte  de  nyomvendte, 
hvor  stor  og  flot  profeten  så  ud,  når 
han  red  på  sin  hest  i  spidsen  for 
Nauvoo  legionen2.  Hun  fortalte  man- 
ge af  dem,  at  hun  havde  oplevet, 
hvordan  han  talte  til  skaren  i  Kirtland 
Templet  og  til  indianerne  i  skovene 
ved  Nauvoo. 

Mary  Ann  huskede  stadig,  hvordan 
damperen  måtte  mase  sig  frem  mel- 
lem de  store  flydende  isflager  på 
Mississippi,  da  de  var  på  vej  til  byen 
Nauvoo.  Ved  landingstedet  ventede 
en  masse  mennesker  for  at  byde 
rejseselskabet  velkommen.  Hun  fik 
straks  øje  på  profeten.  Han  gik  om- 
bord og  kom  ned  til  deres  kahyt, 
hvor  han  omfavnede  Parley  Pratt. 
Derpå  bød  han  efter  tur,  hvert  enkelt 
familiemedlem  velkommen. 
Profeten  var  en  temmelig  stor  mand. 
183  cm.  høj,  havde  hendes  far  sagt. 
Mary  Anns  hoved  nåede  kun  lige 
over  hans  bæltespænde,  men  han 
bøjede  sig   ned,  så  han  kunne  se 


hende  lige  i  øjnene,  da  han  gav 
hende  hånden.  Derpå  satte  han  sig 
ned  og  tog  hendes  små  brødre  op  på 
sine  knæ. 

„Det  er  rart,  Broder  Parley,  at  du  er 
vendt  tilbage  og  har  taget  hele  din 
flok  med  dig." 

Han  omfavnede  de  små,  Parley  og 
Nathan,  og  tårerne  fyldte  hans 
klare,  blå  øjne  og  rullede  ned  ad 
hans  kinder.  Mary  Ann  havde  fundet 
ud  af,  at  voksne  mennesker  græder, 
når  de  er  allermest  glade,  så  hun 
vidste,  at  det  kun  var  lykkefølelse, 
der  løb  af  med  ham. 
Mary  Ann  huskede,  hvordan  far 
havde  drillet  profeten,  da  han  så 
tårerne. 

„Broder  Smith"  sagde  han,  „hvis  du 
synes,  det  er  så  sørgeligt  at  have  os 
hjemme,  tror  jeg,  at  vi  hellere  må 
rejse  tilbage  igen." 
Derefter  lo  alle,  og  profeten  mest. 
Så  sagde  han:  „Broder  Parley,  tag 
din  familie  med  hjem  til  mig.  „Mary 
Ann  huskede,  hvordan  de  fulgtes 
med  profeten  op  over  bakken,  og 
hvorledes  hun  forgæves  havde 
prøvet  at  holde  trit  med  ham. 
Mary  Ann  blev  afbrudt  i  sine  tanker, 
da  den  spæde  Susan  begyndte  at 
klynke.  Hendes  mor  tog  den  lille  op 
af  vuggen  og  gyngede  hende  frem 
og  tilbage.  Selv  med  gråden  i  halsen 
var  mors  stemme  klar  og  ren,  som 
da  hun  sang  i  koret. 
Medens  Mary  Ann  lyttede  til  sin 
mors  sang,  genopfriskede  hun  et 
møde,  som  hun  havde  overværet  i 
den  lille  skov  ved  templet.  Profeten, 
som  havde  bemærket  at  korets  plads 
var  tom,  bad  alle  dem,  der  havde 
sangbøger  med,  og  som  kunne  syn- 

ge,  om  at  komme  frem.  Han  vinkede 
Mary  Ann  frem  for  at  sidde  foran  på 
forhøjningen.  „Du  kan  da  synge,  ikke 
sandt?" 

Ved  tanken  om  dette  fik  hun  påny 
tårer  i  øjnene.  Børnene  i  Nauvoo 
ville  utvivlsomt  komme  til  at  savne 
profeten. 

„Tror  du,  han  selv  var  klar  over  det, 
mor?" 

„Alle  var  bekymrede  for  hans  sik- 
kerhed. Hans  liv  var  ustandseligt 
truet." 

„Jeg  tror  han  vidste  det,"  hævdede 
hun.  „Kan  du  huske,  da  profeten  for 
tre  uger  siden  i  lunden  ved  Mulhol- 
land  vejen  bad  alle  børnene  om  at 
komme  i  søndagsskole  næste  sab- 
bat? Dengang  sagde  han,  „Jeg  ved 
ikke,  om  jeg  kommer;  jeg  kommer, 
hvis  jeg  kan,  men  broder  Stephen 
Goddard  vil  være  der  og  ordne  det 
hele."  —  Tror  du  ikke,  han  vidste 
det,  mor?" 

Mary  Anns  mor  trak  hende  ind  til  sig, 
ved  siden  af  lille  Susan,  som  sov  så 
fredeligt  på  sin  moders  skød.  De 
vidste  begge  to,  at  det  var  et  spørgs- 
mål, der  ikke  kunne  besvares.  Sam- 
men så  de  solen  farve  skyerne,  og 
de  indåndede  rosenduften,  som 
bragtes  dem  af  den  tidlige  morgen- 
brise. 

Efter  en  stund  sagde  mor,  „Der  er  en 
ting,  jeg  er  helt  sikker  på.  Vi  har 
været  velsignet  ved  at  kende  denne 
store  og  mægtige  mand.  Du  var  ikke 
meget  ældre  end  Susan,  da  han 
første  gang  gav  dig  hånden.  En  gang 
da  du  på  en  udflugtsbåd  lå  i  din  fars 
arme,  således  som  Susan  nu  gør  i 
mine,  tog   profeten  dine  fødder  og 


anbragte  dem  på  sine  knæ,   så  du 
kunne  hvile  bedre." 
„Det  kan  jeg  huske,  mor" 
„En  dag  vil  du  kunne  fortælle  Susan 
alt  om  det" 

„Det  kan  du  tro  jeg  vil" 
Mary  Ann   gled   ned    på   gulvet  og 
knælede  ved  sin  mors  fødder,  såle- 
des at  hun  kunne  kigge  på  sin  lille 
søsters  ansigt. 

„Jeg  vil  fortælle  hende,  hvordan  jeg, 
fra  den  første  gang  jeg  så  Joseph 
Smith,  vidste,  at  han  var  en  Guds 
profet  —  og  hvordan  jeg  stadig  ved 
det.  Og  en  skønne  dag  vil  Susan  og 
jeg  sammen  være  i  stand  til  at  gense 
profeten  i  himlen.  O 


1  Pratt,  Parley  P.  —  Forhenværende  medlem  af 
de  tolvs  råd,  1807-1857. 

2  Nauvoo  Legion  —  selvstændig  militær-orga- 
nisation oprettet  i  December  1840  i  Illinois 
med  Joseph  Smith  som  General-Løjtnant  og 
leder  for  Legionen. 

Hvorfra  kommer  du,  du  lille  stjerne, 
som  jeg  ofte  i  min  barndom  så? 
Kommer  du  fra  det  ukendte  fjerne, 
eller  ud  fra  hjertets  dunkle  vrå? 

Nej,  jeg  kommer  fra  en  ukendt  bolig, 
ofte  du  mig  i  dit  øje  så. 
Snart  i  glæden,  snart  i  sorgen  trolig 
følger  jeg  dig,  hvor  du  hen  vil  gå. 

Stundom,  når  i  hjertet  at  du  lider, 
kommer  jeg  som  gammel  ven  igen. 
Og  jeg  sagte  ned  ad  kinden  glider, 
bringer  dig  din  tabte  fred  igen. 

Ja,  vort  liv,  fra  vuggen  til  vor  båre, 
som  en  dråbe  er  i  tidens  hav. 
Men  vi  ved,  at  hver  en  venskab  ståre 
vander  græsset  på  de  dødes  grav. 

AF  LUCILE  C.  READING 


Det  stormede  udenfor,  og  den 
eneste  lyd  i  hytten  var  fars  rolige 
stemme,  som  forklarede,  hvorfor  han 
havde  givet  mel  til  dem,  som  var 
kommet  i  løbet  af  dagen.  —  Der  var 
megen  sygdom  i  deres  lille  samfund, 
og  mel  syntes  at  være  den  bedste 
medicin. 

Tålmodigt  mindede  far  børnene  om, 
at  de  var  særligt  velsignede,  fordi 
ingen  af  dem  havde  haft  denne 
besynderlige  „vinter-syge".  Skønt 
høsten  havde  slået  fejl  dette  efterår, 
havde  det  været  muligt  for  ham  at 
få  mel,  som  løn  for  de  vogne,  han 
havde  lavet  for  naboerne  eller 
pionererne,  som  rejste  gennem  Fill- 
more  på  vejen  til  vestkysten. 
Tidligt  denne  morgen  havde  mor 
sagt.  Vær  venlig  ikke  at  forære  mere 
mel  væk.  Vi  har  kun  nok  til  nogle  få 
brød,  så  hvis  du  giver  det  væk,  vil 
du  tage  maden  ud  af  munden  på 
børnene."  De  spekulerede  på,  hvor- 


dan det  kunne  lade  sig  gøre,  men  før 
de  nåede  at  spørge,  bankede  det  på 
døren,  og  en  nabo  tiggede  om  at  få 
en  kop  mel  til  sin  syge  kone.  Selv  de 
mindste  børn  blev  rørte  over  at  se 
udtrykket  i  mandens  øjne,  da  faderen 
overrakte  ham  melet,  idet  han  sagde: 
„Tro  kun,  Herren  vil  sørge  for  os." 
Men  da  far  åbnede  døren  få  minutter 
efter,  at  det  igen  havde  banket  på 
den,  stod  der  en  ung  mand,  som 
skyndte  sig  indenfor.  De  var  sikre 
på,  at  far  ikke  ville  afslå,  for  manden 
sagde  „Åh  broder  Carling,  mit  lille 
barn  er  ved  at  dø,  —  jeg  må  have 
noget  mel." 

Nu  begyndte  mor  at  græde;  far  hav- 
de lagt  sin  arm  blidt  om  hende  og 
bedt  dem  alle  knæle  sammen  med 
sig  til  bøn.  De  fornemmende  en  sær- 
lig varme  i  den  lille  hytte,  da  far 
udtrykte  sin  taknemmelighed  for 
deres  helbred  og  sikkerhed  denne 
kolde  november-dag.  Og  så  bad  han, 

at  det  på  en  eller  anden  måde  måtte 
blive  muligt  for  dem  og  deres  naboer 
at  få  mad,  især  mel. 
Da  de  rejste  sig  op,  foreslog  far,  at 
mor  skulle  tage  en  ske  og  prøve  at 
skrabe  lidt  mel  sammen  og  lave  lidt 
bagværk.  Hvor  blev  hun  overrasket, 
da  hun  opdagede,  at  der  var  rigeligt 
til  dette  og  endda  noget  tilovers. 
Men  noget  endnu  bedre  indtraf  et 
øjeblik  senere.  Da  familien  sad  og 
spiste,  bankede  det  atter  på  døren. 
Manden,  der  stod  udenfor,  sagde, 
at  han  havde  hørt,  at  far  var  vogn- 
mager, og  han  havde  derfor  brug  for 
fars  hjælp.  Så  tilføjede  han:  „Jeg 
har  20  tons  mel  med  mig.  Jeg  tænkte, 
at  vi  muligvis  kunne  bytte  mel  for 
vogne."  O 

selv  følte  den  Helligånds  kræfter  og 
velsignelser,  gennem  den  Guds  nåde 
der  var  udgydt  over  os,  skiltes  vi  med 
den  glædelige  viden,  at  vi  nu  hver 
især  var  medlemmer,  anerkendt  af 
Gud,  af  Jesu  Kristi  Kirke,'  organiseret 
i  overensstemmelse  med  de  befalinger 
og  åbenbaringer,  der  var  givet  af  Ham 
til  os  selv  i  disse  sidste  dage,  så  vel 
som  i  overensstemmelse  med  Kirkens 
orden,  som  det  berettes  i  Det  ny 
Testamente."  (DHC  1:79.) 
Et  hundrede  fyrretyve  år  er  gået  siden 
den  aprildag  i  1830.  Kirken,  som 
begyndte  så  ydmygt  med  seks  med- 
lemmer, er  vokset,  så  den  nu  har  mere 
end  tre  millioner  medlemmer.  De 
trofaste  i  Kirken  bærer  vidnesbyrd  om 
værkets  guddommelighed  og  er  enige 
i  det,  som  blev  skrevet  om  Joseph 
Smith  kort  efter  hans  martyrdød  den 
27.  juni  1844: 

„Joseph  Smith,  Herrens  profet  og 
seer,  har  gjort  mere  (Jesu  alene  und- 
taget) for  menneskenes  frelse  i  denne 
verden  end  noget  andet  menneske, 
der  nogensinde  har  levet  her  . . ." 
(L.  &  P.  135:3.) 


Joseph  Smith  ordinerer  Oliver  Cowdery 

til  en  ældste  i  Jesu  Kristi  Kirke.  Derefter 

ordinerer  Oliver  Cowdery  Joseph  til  det 

samme  embede. 

Herrens  nadver"  administreres  til  Kirkens 
medlemmer.  Man  benytter  sig  af 
foreskrevne  bønner,  der  blev  modtaget 
gennem  åbenbaring. 


L.D.S.  CHURCH 

TRANSLATION  SERVICES  DEPT. 

Adskillige  mennesker,  som  overværede 
mødet  „trådte  kort  efter  frem  og  blev 
optaget  i  Kirken."  Disse  billeder  forestil- 
ler profetens  hustru  og  moder,  der 
forbereder  sig  til  at  blive  døbt. 

Selv  om  Joseph  og  Oliver  og  andre  nylig  var  blevet  døbt,  gentager  de  denne 
ordinanse  som  tilkendegivelse  af,  at  de  indtræder  i  Kristi  Kirke,  som  netop  er  blevet  organiseret. 

Joseph  Smith  og  Oliver  Cowdery  lægger 
deres  hænder  på  hovedet  af  Profetens 
fader  for  at  bekræfte  ham  som  medlem 
af  Jesu  Kristi  Kirke  og  for  at  overdrage 
ham  den  Helligånds  gave. 


Martin  Harris,  et  af  de  tre  vidner  til 
Mormons  Bog,  belånte  en  del  af  sin  gård 
for  $  3.000  for  at  skaffe  penge  til 
trykningen  af  den  første  udgave  af 
Mormons  Bog. 


Malerierne  og  tegningerne  til  denne  artikel,  „Den 
dag  Kirken  blev  organiseret",  er  af  den  Sidste 
Dages  Hellige  kunstner  William  Whitaker  fra 
kunstafdelingen  ved  Brigham  Young  University. 
For  omkring  otte  måneder  siden  påtog  broder 
Whitaker  sig  den  opgave  at  lave  disse  illustra- 
tioner og  fik  frie  hænder  til  at  tolke  de  skildrede 
begivenheder.  Han  tilbragte  det  meste  af  somme- 
ren 1970  med  opgaven,  og  nogle  af  malerierne 
malede  han  om  fire  eller  fem  gange,  fortæller 
han.  Brugen  af  forskellig  teknik  og  forskellige 
midler  øger  i  høj  grad  interessen  for  illustratio- 
nerne. Så  vidt  vi  ved,  er  dette  den  mest  omfat- 
tende behandling  af  denne  begivenhedsrige  dag, 
som  indtil  nu  er  blevet  forsøgt. 
Dr.  Richard  Lloyd  Anderson,  professor  i  historie 
og  religion  ved  Brigham  Young  University  virkede 
som   konsulent  ved  projektet. 


Peter  Whitmer,  Sr.,  som  blev  ven  med 
den  unge  profet  Joseph  Smith,  stillede 
det  værelse  til  rådighed  hvor  Mormons 
Bog  blev  oversat,  og  åbnede  sit  hjem  for 
organiseringen  af  Kirken. 

Lucy  Mack  Smith,  profetens  moder, 
bærer  sit  vidnesbyrd. 

Profeten  Joseph  Smith  modtager  - 
muligvis  under  tilstedeværelse  af  de 
andre  fem  unge  mænd,  som  deltager  i 
organiseringen  -  en  åbenbaring  fra 
Herren,  som  bliver  det  tyvende  afsnit  i 
Lære  og  Pagter.  I  dette  tilkendegiver 
Herren  sin  anerkendelse  af  de  præside- 
rende embedsmænd. 

JOSEPH  SMITH 

En  vurdering 

af  præsident  B.  H.  Roberts 


Præsident  B.  H.  Roberts  af  De  Halv- 
fjerds' Første  Råd  (1888-1933) 
„Thi  ingen  kan   lægge  anden  grund- 
vold end  den,  der  er  lagt,  nemlig  Jesus 
Kristus. 

„Og  hvis  man  på  den  grundvold  byg- 
ger med  guld,  sølv,  kostbare  sten, 
træ,  hø,  strå, 

„så  skal  det  engang  åbenbares,  hvad 
slags  arbejde  enhver  har  udført,  thi 
dagen  skal  gøre  det  klart,  for  den 
bryder  frem  med  ild,  og  ilden  skal 
prøve,  hvordan  enhvers  arbejde  er." 
(1.  Kor.  3:11-13.) 

Det  var  en  lykkelig  omstændighed,  at 
Joseph  Smith  ikke  prøvede  at  lægge 
nogen  anden  grundvold  end  den,  der 
lå  i  Jesus  Kristus,  vor  Herre.  Havde 
han  gjort  det,  ville  hans  værk  have 
været  under  fordømmelse  fra  begyn- 
delsen, men  den  ny  forvaltning,  han 
forkyndte,  indbefattede  Kristus  lige 
så  højt  som  Hans  guddommelighed, 
lærdom  og  herlighed  nåede.  Intet 
menneske  kunne  lægge  nogen  anden 
grundvold,  og  Joseph  Smith  gjorde 
Kristus  til  den  højeste  i  det  system, 
han  dannede.  Det  er  Kristus  og  Hans 
troskab  og  Hans  sandhed,  der  gav 
Joseph  Smiths  forkyndelse  Guds  magt 
og  myndighed;  og  derfor  varer  hans 
værk  stadig  ved.  Der  er  ikke  blot  træ, 
hø  og  strå  i  det,  men  guld,  sølv,  kost- 
bare sten  —  de  ting  der  har  den  høje- 
ste værdi! 

Ja,  erhvert  menneskes  værk,  som 
bygger  på  Kristi  grundvold,  skal  blive 
prøvet  som  med  ild.  Tiden  har  den 
samme  virkning,  og  Joseph  Smiths 
værk  har  bestået  tidens  prøve  så  vel 
som  ildens.  Omkring  ved  den  tid,  hvor 


de  første  bevægelser,  som  grundlagde 
Evangeliets  nye  forvaltning,  opstod, 
dukkede  der  en  mængde  „ismer"  — 
„kulter"  —  op,  religioner  og  filosofi- 
er. 

Disse  —  kvækerne,  spiritismen, 
owenismen  (en  kommunistisk  kult,  af 
sin  ophavsmand,  Robert  Owen,  be- 
stemt til  at  overtage  kristendommens 
plads),  campbellismen,  millerismen, 
med  dens  fastsatte  dato  for  Kristi 
komme  —  men  alle  disse  er  enten 
forsvundet,  eller  er  blevet  meget  mere 
begrænsede  eller  reducerede  som 
faktorer  i  religiøse  eller  filosofiske 
systemer. 

Den  såkaldte  „mormonisme"  er  den 
eneste,  der  har  overlevet  i  sin  oprin- 
delige styrke  eller  hensigt.  Dens  over- 
levelse er  dens  eget  vidne  om  dens 
fylde  af  sandhed.  Vi  kan  sige  om 
Joseph  Smith,  hvad  Kristus  engang 
sagde  til  sit  eget  forsvar:  Hvis  han 
ikke  gjorde  Guds  gerninger,  så  tro 
ham  ikke;  men  hvis  han  gjorde  det, 
så  tro  gerningerne,  selv  om  I  ikke  tror 
ham,  så  I  kan  vide  og  tro,  at  Gud  var 
med  ham.  For  de  gerninger  han  (Jo- 
seph Smith)  udførte  og  deres  varighed 
i  over  100  år  under  søgelyset  fra  vore 
dages  undersøgelse,  kritik,  spot  og 
forfølgelse,  er  hans  virkelige  vidnes- 
byrd om  dens  sandhed;  det  Evange- 
lium og  den  Kirke,  han  gav  verden 
under  Guds  ledelse,  er  hans  forsvar. 
Der  findes  tre  omfattende  kilder,  hvor- 
fra vi  kan  uddrage  en  beretning  om 
den  nye  forvaltnings  Profet  og  Seer, 
hans  karakter  og  hans  gerninger: 
For  det  første  vidnesbyrdet  fra  dem, 
som    kendte   ham,    og    modtog    ham, 


således  som  han  virkelig  vurderede 
sig  selv  —  hans  nidkære  disciple. 
For  det  andet  dem,  for  hvem  han  var 
en  gåde  —  et  mysterium,  som  de 
indrømmede,  de  selv  var  ude  af  stand 
til  at  løse. 

For  det  tredie  dem,  der  var  ubetinget 
imod  ham  —  hans  fjender;  de,  som 
regnede  ham  for  mere  end  en  kætter, 
mere  end  en  falsk  profet,  som  verden 
ville  være  godt  tjent  med  at  komme 
af  med,  lige  meget  på  hvilken  måde, 
og  hvis  værker  de  ubetinget  ville 
ødelægge  —  og  som  de  med  glæde 
ville  se  blive  kastet  i  helvede! 
Ærlig  talt  tilstår  jeg,  at  jeg  hører  til 
den  første  kategori:  en  som  tror  på 
ham,  anerkender  ham  som  den  Højes- 
te Guds  profet,  inspireret  som  intet 
andet  menneske  er  blevet  inspireret 
til  at  oprette  Guds  sandheder  i  verden, 
en  som  tror  på  ham  uden  betingelse. 
For  mig  var  han  en  mægtig  ånd,  hvad 
der  gjorde  ham  til  en  af  Guds  „store" 
og  „ædle"  og  „gode"  intelligenser, 
med  rette  og  ved  selve  sin  beskaffen- 
hed. Til  denne  store,  mægtige  og 
stærke  ånd  gav  Gud  desuden  myn- 
dighed og  inspiration,  hvad  der  gjor- 
de, at  man  hurtigt  og  grundigt  forstod 
ham. 

I  denne  atmosfære  vedrørende  ham 
voksede  jeg  ud  af  barndommen;  jeg 
svælgede  i  de  ting  jeg  hørte  om  ham, 
længe  før  jeg  selv  kunne  læse  dem; 
de  blev  læst  for  mig  af  de  bøger,  som 
var  udgivet  om  ham  —  venligt  og  på 
anden  måde  —  som  fortalte  historien 
om  hans  heltemod,  hans  frygtløshed, 
hans  ubegrænsede  kærlighed  til  sine 
venner,    hans    ærbødighed    over   for 

Gud  og  hellige  ting,  hans  retskaffen- 
hed lige  til  hans  martyrdød.  For  alt 
dette  elskede  jeg  ham,  således  som 
jeg  nu  elsker  ham. 
Jeg  blev  påvirket  af  dristigheden  i 
hans  påstande,  for  den  umådeligt 
intellektuelle  forvovenhed,  som  på  den 
måde  løftede  ham  op  over  almindelige 
mennesker.  Måske  elskede  jeg  ham  i 
barndommen  for  selve  det  herskende 
og  pralende  ved  ham  og  for  hans 
uskolede  veltalenhed.  I  hvert  tilfælde 
dannede  min  egen  natur  en  forening 
med  hans,  som  intet  kunne  bryde.  Det 
kan  være,  at  der  nu,  som  på  Salomons 
tid,  ikke  er  nogen  „plet"  på  genstan- 
den for  vor  kærlighed,  ingen  „ufuld- 
kommenhed"! I  hvert  fald  ingen,  som 
jeg  kunne  se  og  føle. 
Senere,  da  dømmekraft  begyndte  at 
herske  noget  mere,  og  kundskaben 
voksede,  og  da  jeg  lærte  at  betragte 
og  elske  sandheden  mere  end  men- 
nesker —  så  jeg  begrænsninger  hos 
den  nye  forvaltnings  profet,  og  blev 
klar  over  menneskelige  skrøbelighe- 
der og  mangler  ved  gerningen  og  så, 
at  han  var  et  menneske,  som  han  selv 
forklarede  det,  med  samme  lidenska- 
ber og  fordomme  som  andre  men- 
nesker. Hans  tiltalende  erkendelse  af 
begrænsningerne  afslørede  endda  en 
anden  dyd,  man  måtte  beundre,  nemlig 
udmyghed,  hvad  der  gjorde  ham 
endnu  kærere  for  mig  og  anbragte 
ham,  så  han  ikke  blev  trukket  ned  fra 
det  sted,  jeg  havde  givet  ham  i  mit 
hjerte.  Lad  ham  være  fredet  dér.  Gud, 
som  siges  at  anklage  endog  sine 
engle  for  „dårskab",  kan  måske  døm- 
me Joseph  Smith,  for  han  var  hans 
tjener,  og  han  ved  det.  For  mig  er  han 
den  Allerhøjestes  Profet.  Så  lad  ham 
for  altid  stå  dér. 

Med  hensyn  til  de  to  andre  kilder  til 
kundskab  om  ham,  så  lad  dem,  for 
hvem  han  var  en  gåde,  og  ligeledes 
hans  fjender,  gætte  og  rase;  „det  er 
ligegyldigt,  han  er  uden  forders  magt" 
—  at  overdænge  hans  minde  med 
usmagelige  tilnavne  kan  ikke  ændre 
hans  plads  i  Guds  husholdning,  eller 
gøre  ende  på  ham  på  nogen  måde. 
Han  tilhører  tidsaldrene,  hans  hjem  er 
hos  Guderne,  hans  gerninger  vedvarer 
på  jorden.  O 


Emma  Ray  Riggs  McKay 
1877-1970 


Emma  Ray  Riggs  McKay,  93  år,  enke  efter  Præsident  David  O.  McKay, 
døde  lørdag  den  14.  november  1970  i  sin  lejlighed  i  Hotel  Utah  i  Salt  Lake 
City.  Præsident  McKay  døde  den  18.  januar,  kort  efter  at  parret  havde 
fejret  deres  69  års  bryllupsdag. 

Offentligheden  kender  kun  lidt  til  denne  bemærkelsesværdige  kvinde, 
som  så  længe  stod  ved  Præsidentens  side  som  hans  „elskede  hustru", 
som  han  kaldte  hende.  Hun  var  født  i  Salt  Lake  City  den  23.  juni  1877, 
datter  af  O.  H.  og  Emma  Robbins  Riggs. 

Hun  traf  David  O.  McKay,  en  ung  mand,  som  havde  planer  om  at  blive 
skolelærer,  da  han  kom  til  Salt  Lake  City  fra  Huntsville  for  at  blive 
indskrevet  på  University  of  Utah,  og  lejede  et  værelse  i  familien  Riggs' 
hjem,  som  lå  i  nærheden  af  universitetet.  De  blev  forlovet,  medens  de 
var  på  universitetet,  men  efter  Davids  eksamen  i  1897  blev  deres  planer 
om  bryllup  udsat,  da  han  modtog  et  kald  til  at  virke  som  missionær  i 
Storbritannien.  I  mellemtiden  fuldendte  Emma  Ray  sin  universitetsuddan- 
nelse og  tog  eksemen  i  1898.  De  blev  gift  den  2.  januar  1901. 
Emma  Ray  arbejdede  i  Kirkens  hjælpeorganisationer  i  Ogden,  opdrog 
sine  børn  i  Ogden,  på  McKay  farmen  i  nærheden  af  Huntsville,  og  senere 
i  Salt  Lake  City. 

Efter  at  hendes  mand  blev  kaldet  til  at  tjene  som  medlem  af  De  Tolvs 
Råd  i  1906,  måtte  søster  McKay  ofte  være  alene  hjemme  for  at  tage  sig 
af  deres  syv  børn  (hvoraf  et  døde  som  spæd),  medens  han  rejste  i  sine 
hverv  for  Kirken. 

Præsident  McKay  sagde  engang  til  deres  børn:  „I  årevis  har  I  set,  hvor 
fuldendt  jeres  moder  opfylder  sit  hverv.  Jeg  vil  gerne  over  for  jer  og 
overfor  hende  indrømme,  i  hvor  høj  grad  hendes  kærlige  hengivenhed, 
inspiration  og  loyale  støtte  har  bidraget  til  enhver  succes,  som  vi  får." 
Efterhånden  som  børnene  blev  ældre  var  søster  McKay  mere  og  mere 
ved  sin  mands  side.  Han  blev  kaldet  som  anden  rådgiver  i  Det  Første 
Præsidentskab  ved  den  halvårlige  generalkonference  i  oktober  1934  og 
blev  Kirkens  Præsident  den  9.  april  1951.  I  de  år  han  var  præsident  rejste 
de  sammen  til  alle  jordens  kontinenter  og  til  øerne  i  havet. 
Søster  McKay  overleves  af  fire  sønner:  David  Lawrence,  Llewelyn  R., 
Edward  R.,  og  Robert  R.  McKay,  alle  i  Salt  Lake  City;  af  to  døtre,  Mrs. 
Russell  H.  (Lou  Jean)  Blood,  og  Mrs.  Conway  A.  (Emma  Ray)  Ashton, 
Salt  Lake  City,  og  af  22  børnebørn  og  25  oldebørn. 
Begravelsen  foregik  i  Assembly  Hall  den  18.  november  under  ledelse 
af  Det  Første  Præsidentskab.  O 

Thorpe  B.  Isaacson 


1898-1970 


Assistent  til  De  Tolvs  Råd,  1961-1965, 
1970 

Rådgiver    til    Det    Første    Præsident- 
skab, 1965-1970 

Første  rådgiver  i  Det  Præsiderende 
Biskopråd,  1952-1961 


Ældste  Thorpe  B.  Isaacson  gav  sine   historiske   steder,   vicepræsident  for  velser  —  hans  barndom  tilbragt  i  det- 

sønner  det  råd:    „Hvis  der  er  noget   bestyrelsen  for  Brigham  Young  Uni-  te  land.  Og  det  tredie  ville  være  det, 

arbejde,  som  man  er  nødt  til  at  lade   versity,     vicepræsident    for     Kirkens  han  selv  har  skabt,  hans  egen  flid  og 

ligge  ugjort,  må  det  ikke  være  Kirkens   uddannelses-afdeling,    præsident   for  hans  eget  arbejde." 

arbejde."  Denne  bemærkning  karakte-   bestyrelsen  for  Utah  State  University,  Som    generalautoritet    rejste    ældste 

riserede  hans  hengivenhed  for  Kirken,   og  medlem  af  bestyrelsen  for  Univer-  Isaacson  omkring  til   mange  dele  af 

som  gav  sig  udtryk  i  umådelig  åndelig   sity  of  Utah.  Kirken,    hvor   hans   venlige    sind    og 

og  fysisk  energi.  For  ældste  Isaacson   For     regeringen     arbejdede     ældste  begejstring  blev  godt  modtaget.  Hans 

var  Evangeliets  principper  de  kilder,    Isaacson  blandt  andet  som  konsulent  særlige  interesse  for  programmet  for 

hvorfra   han  fik  sin  store  begejstring   for  De  Forenede  Staters  uddannelses-  de  voksne  medlemmer  af  Det  aronske 

på  mange  områder  —  idræt,  uddan-   kommissær,   konsulent  for  Amerikas  Præstedømme    stimulerede    arbejdet 

nelse,       forretningslivet,       borgerlige   administration    af    U-lands    hjælp    og  på  dette  område  overalt  i  Kirken. 

hverv    og,    som    det   allervigstigste    i    medlem  af  Utahs  lille  Hoover-kommis-  For  ældste  Isaacson  kom  døden  som 

hans  liv,  som  leder  i  Herrens  værk.        sion.  Han  var  direktør  for  Utah  Syrn-  en  velsignelse  på  dette  tidspunkt,  og 

Ældste  Isaacson  blev  født  den  6.  sep-   foniorkester  i  15  år,  direktør  i  Heber  befriede   ham   fra   den    uvirksomhed, 

tember  1898  i  Ephraim,  et  lille  bonde-   J.  Grant  &  Co.,  vicepræsident  i  direk-  som  et  dårligt  helbred  havde  påtvun- 

samfund    i   det   centrale   Utah.    Hans    tionsbestyrelsen    for    Deseret    Publi-  get  ham  i  de  sidste  år.  Men  selv  under 

bedsteforældre  tog  imod  Evangeliet  i   shing   Company  og   medlem  af  flere  sin  sygdom  bevarede  han  en  stærk 

Europa,  og  det  blev  indpodet  i  ham  af   hospitalsbestyrelser.  interesse  for  Kirkens  sager, 

hans  pionerforældre,  Martin  og  Mary  Ældste  Isaacson  blev  opretholdt  som  Ældste  Isaacson  døde  den  9.  novem- 

Beal  Isaacson.                                           anden   rådgiver    i   Det  Præsiderende  ber  1970.  Begravelsen  foregik  to  dage 

Han  var  en  fremragende  idrætsmand    Biskopråd   den    12.    december   1946,  senere   i   Assembly  Hall   på  Tempel- 

i  sin   ungdom,  og  han  frekventerede   som  første  rådgiver  til  den  præside-  pladsen,   under  ledelse  af  præsident 

Snow  Academy  (nu  Snow  College)  i   rende  biskop  den  6.  april  1952,  som  N.  Eldon  Tanner  af  Det  Første  Præsi- 

Ephraim,    Brigham   Young   University,   assistent  til  De  Tolvs  Råd  den  30.  sep-  dentskab. 

Utah   Agricultural    College    (nu    Utah   tember  1961   og  indsat  og  opretholdt  Ældste  Isaacson  efterlader  sig  søster 

State    University),    og    University    of  som  rådgiver  i  Det  Første  Præsident-  Isaacson,  en  datter,  Mrs.  Royal  (Joyce) 

California  i  Berkeley.                               skab  til  Præsident  David  O.   McKay  Tribe,  en  søn,  Richard  A.  Isaacson,  ni 

Medens  han   underviste   i   Box  Elder  den  28.  oktober  1965.  Han  blev  afløst  børnebørn,  fire  brødre  og  en  søster. 

County,  traf  han  Lula  Maugham  Jones,  fra     denne     stilling,     da     Præsident  Ældste    Isaacson    store    begejstring 

og  de  blev  viet  i  Salt  Lake  Templet  McKay  døde  i  januar  1970.  for  Jesu   Kristi   Evangelium  vil    blive 

den  16.  juni  1920.  Efter  deres  bryllup   Præsident  McKay  var  hovedtaler  ved  bevaret  i  Kirken  i  dag. 

arbejdede  han  som  lærer,  træner,  rek-  en  offentlig  sammenkomst  til  ære  for  „Hvis  der  er  noget  arbejde,  som  man 

tor   og    medlem   af   lærerstaben   ved  ældste  Isaacson  i  Snow  College  audi-  er  nødt  til  at  ligge  ugjort,  må  det  ikke 

forskellige   skoler    i   Utah    og    Idaho,  torium  i  1955.  være  Kirkens  arbejde"  kan  udmærket 

Senere  arbejdede  han  med  stor  suc-  „Som  jeg  ser  det,"  sagde  Præsident  være  et  godt  råd  til  os  alle.  O 
ces  i  livsforsikringsbranchen,  og  ét  år  McKay,  „udspringer  biskop  Isaacsons 
blev  han  valgt  som  den  mest  fremra-  fremragende  succes  på  så  mange 
gende  livsforsikringsmand  i  Amerika,  områder  fra  tre  hovedkilder.  For  det 
Ældste  Isaacsons  borgelige  og  kirke-  første  er  hans  karakterstyrke  og 
lige  arbejde  var  meget  varieret.  Han  retskaffenhed  en  arv  fra  hans  for- 
var formand   for  Kirkens   komité  for  fædre.  For  det  andeter  det  hans  omgi- 

Fra  Missionens 


Præsidentskab 


Mine  kære,  dejlige  søskende  i  Danmark! 
I  dag  er  mit  hjerte  og  min  sjæl  fyldt  med  taknemmelig- 
hed, fred  og  lykke,  fordi  jeg  tænker  på  jer,  I  vidunder- 
lige, trofaste  Hellige  her  i  Danmark. 
Jeg  er  ydmyg  over  jeres  ydmyghed,  jeres  offervillighed, 
jeres  retskafne  liv  og  jeres  store  ønske  om  at  opdrage 
gode  familier  og  lære  dem  Evangeliet  gennem  eksem- 
pel, jeg  er  også  opmærksom  på  jeres  mange  pro- 
blemer, jeres  store  arbejde,  jeres  mod  og  jeres  an- 
svarsopgaver. 

Af  disse  og  mange  andre  grunde  kalder  Profeten  de 
Hellige  sammen  til  Generalkonference  i  april  og  okto- 
ber, og  her  i  Danmark  holder  vi  konferencer  hver  fjerde 
måned,  og  i  vore  egne  grene  en  gang  om  året. 
Hvorfor  disse  konferencer?  Hvorfor  kan  vi  ikke  bare 
læse  om  dem  eller  se  billeder  af  dem?  De,  som  var  så 
heldige  sidste  år  i  oktober  at  overvære  Generalkon- 
ferencen i  Salt  Lake  City,  kan  måske  bedst  besvare 
dette.  At  være  der  sammen  med  de  Hellige  fra  hele 
verden  og  føle  den  vidunderlige  ånd  og  sidde  ved 
Herrens  Profets  fødder  må  være  en  af  de  største 
oplevelser  i  ens  liv.  At  være  der  og  vente  på  Herrens 
vejledning  til  os  —  og  jeg  bærer  vidnesbyrd  ti!  jer,  at 
vi  trænger  til  vejledning  og  hjælp  og  vidnesbyrd  for  at 
komme  gennem  disse  vanskelige  tider. 
Derfor  går  vore  bønner  ved  konferencetid  til  vor  Profet, 
til  De  Tolv,  de  Halvfjerds  og  alle  andre,  som  giver  os 
råd. 

Her  i  det  dejlige,  lille  Danmark  afholder  vi  vore  kon- 
ferencer, og  de  ord,  der  udtales  her,  ledes  af  Ånden. 
Vi  kommer,  vi  beder,  vi  synger,  vi  bærer  vidnesbyrd 
for  hinanden,  og  efter  to  dages  forløb  tager  vi  hjem, 
opbyggede  og  glade,  besluttet  på  at  være  et  godt 
eksempel  for  andre. 


Sådan  er  det  ved  vore  konferencer,  og  når  vi  besøger 
jer  ved  distrikts  —  og  grenskonferencer,  kommer  vi 
tilbage,  besluttet  på  at  gøre  et  endnu  større  arbejde 
med  de  Hellige,  missionærerne,  Primary,  Søndags- 
skolen, G.U.F.,  Hjælpeforeningen,  genealogisk  arbejde, 
og  alt  det  andet. 

Og  hvorfor?  For  at  opbygge  riget,  føre  familier  ind  i 
Kirken,  lære  de  største  principper,  elske  Herren  og 
holde  Hans  bud. 

I  år  vil  I  huske,  at  jeres  udfordring  er  at  føre  en  af 
jeres  egen  familie  ind  i  Kirken.  Begynd  i  dag.  Begynd 
med  jeres  egen  familie-hjemmeaften;  indbyd  jeres 
slægtninge  til  jeres  hjem,  derefter  til  grenens  familie- 
hjemmeaften  eller  til  Søndagsskolen,  o.s.v.  Da  og 
først  da  har  I  prøvet  så  hårdt  som  I  burde. 
Få  først  fat  i  jeres  egen  familie.  Hold  jer  nær  til  dem, 
og  nå  derefter  ud  til  jeres  brødre  og  søstre,  jeres  fader 
og  jeres  moder,  dernæst  til  jeres  venner,  og  lad  os 
alle  opbygge  riget  sammen. 

Dette  vil  altsammen  kræve  mod,  beslutsomhed,  kærlig- 
hed, tålmodighed  og  frem  for  alt  lydighed  mod  den 
udfordring  I  har  fået.  Til  jer,  som  vil  tage  udfordringen 
op,  lover  jeg  held  og  lykke.  Hvor  stor  vil  ikke  jeres 
belønning  blive  i  jeres  Faders  rige,  når  I  fryder  jer  sam- 
men med  en  af  jeres  egen  familie.  Læs  Luk.  15:11-31. 
Gud  velsigne  jer  alle  til  at  leve  så  godt,  så  rent,  så 
tjenstvilligt,  at  I  kan  være  i  stand  til  at  belære  jeres 
egen  familie.  Hvilken  velsignelse! 
Når  som  helst  I  prøver,  tjener  I  efter  bedste  evne. 
Praktisér  kærlighed  til  jeres  næste. 


Paul  L.  Pehrson,  missionspræsident 

Missionærankomst 

Den  4.  januar  er  søster  Marianne 
Christensen,  København  Gren,  blevet 
kaldet  som  missionær  og  beskikket  til 
at  arbejde  i  Kolding. 


Bryllup  i  Odense: 

Den  9.  januar  1971  viedes  i  Odense  Grens  kirkebygning  broder  Steffen  Vestergaard 
Poulsen,  Odense,  og  søster  Birte  Blønd,  Fredericia.  Vielsen  blev  foretaget  af  mis- 
sionspræsident  Paul  L.  Pehrson,  og  bagefter  var  der  reception  i  kirkebygningen. 
Stjernen  ønsker  hjertelig  til  lykke! 


Dødsfald   i   England: 

Søster  Edith  Lorentzen  Witter,  tidligere  Køben- 
havn, nu  England,  har  haft  den  sorg  at  miste 
sin  mand,  broder  Fred  Witter,  som  døde  den 
19.  december  1970.  Vi  udtrykker  vor  inderligste 
deltagelse  og  et:  Æret  være  broder  Witters 
minde! 


Missionærafløsninger 

Følgende  missionærer  er  blevet  hæderlig  afløst 

fra  deres  arbejde   i   den  danske  mission: 

9.  januar: 

David   Bird  fra  Springvil  le,    Utah,    efter  sidst  at 

have  arbejdet   på  Amager. 

28.  januar: 

Patrick    Harrild    fra    Escondido,    California,    efter 

sidst   at  have   arbejdet   i   Virum. 

Glen   Jensen   fra   Covina,   California,    efter  sidst 

at  have   arbejdet    i    København. 

Nicklas    Bowler    fra    Logandale,    Nevada,    efter 

sidst  at   have  arbejdet   i   Aarhus. 

11.  februar: 

Terry  Black  fra  Lehi,    Utah,   efter  sidst  at  have 

arbejdet   i   Aalborg. 

Larry  Gardner  fra   St.   George,   Utah,   efter  sidst 

at  have   arbejdet  i    Aalborg. 

Alan    Bohrer  fra   Rainer,   Oregon,   efter  sidst  at 

have   arbejdet   i    Glostrup. 

Cary    Hoff  fra   Cedar   City, 

have  arbejdet  i    Esbjerg. 

Reed  Wallentine  fra  Logan 

have   arbejdet  i    Slagelse. 

Max  Nielsen  fra  Clearfield,  Utah 

have   arbejdet   på   Amager. 


Tempelrejserne 

Tempelrejserne  i  1971  for  de  danske  søskende  vil  finde  sted  til  følgende  tider: 
Tempelrejse  I:  Tirsdag  den  29.  juni  til  og  med  fredag  den  2.  juli 
Tempelrejse  II:  Tirsdag  den  24.  til  og  med  fredag  den  27.  august 
Ovennævnte  datoer  er  de  dage,  hvor  vi  går  igennem  templet,  og  hertil  må  så 
lægges  den  tid,  det  tager  at  rejse  til  templet. 

Søskende,  bered  jer  allerede  nu  til  at  kunne  deltage  i  en  af  disse  rejser,  plan- 
læg ferien  og  spar  penge  sammen. 

Den  i  dette  eller  følgende  nummer  af  Stjernen  indlagte  tilmedelsesblanket  be- 
des indsendt  snarest  muligt  og  senest  den  10.  maj,  således  at  vi  kan  ordne  de 
praktiske  ting  i  forbindelse  med  opholdet  i  Schweiz  i  god  tid  og  på  rette  måde. 


Utah,  efter  sidst  at 
Utah,  efter  sidst  at 
efter  sidst  at 

Distrikskonferencen  i  København  Distrikt 


Vinterkonferencen  blev  i  år  afholdt  den 
23.  og  24.  januar  1971.  Det  var  især 
Primarys  og  Søndagsskolens  konference, 
og  hovedtemaet  var:  UNGDOMMEN  ER 
FREMTIDEN.  Alle  møderne  afholdtes  i 
kirkebygningen  på  Maglegårds  allé. 
Lørdagen  begyndte  med  ledermøder  for 
Primary  og  for  Søndagsskolen,  henholds- 
vis kl.  14.30  og  kl.  16.45.  Primarys  møde 
blev  holdt  i  Hjælpeforeningens  værelse, 
og  man  slog  stemningen  an  ved  at  uddele 
små  hjerter  til  alle  ved  indgangen.  Søn- 
dagsskolens møde  foregik  i  kirkesalen, 
hvor  man  demonstrerede  »En  glad  Søn- 
dagsskole.« Der  var  ca.  50  tilstede  ved 
hvert  af  møderne. 

Lørdag  aften  kl.  19.30  afholdtes  et  møde 
for  Præstedømmet  og  et  møde  for  alle 
kvinder.  Begge  møder  drejede  sig  om 
hjemmelærerprogrammet  og  dets  udfø- 
relse af  hjemmelærere  og  tildelte  familier. 
På  kvindernes  møde  blev  emnet  yderli- 
gere levendegjort  ved  demonstrationer. 
Ved  kvindemødet  talte  først  søster  Lis 
Billeskov  Jansen,  søster  Inger  Hentzen 
og  søster  Irma  Nielsen.  Efter  hver  af 
disse  taler  blev  emnerne  dramatiseret  af 
broder  og  søster  Lee  Jansen,  broder  og 
søster  Jens  Kristoffersen,  broder  og 
søster  Henning  Aaager  samt  tvillingerne 
Ulrik  og  Troels  Benthin.  En  fællessang 
dannede  overgang  til  de  næste  tre  talere, 
søster  Anni  Ringheim,  søster  Erna  Niel- 
sen og  søster  Birthe  Schultz.  Til  slut  talte 
søster  Ruth  Pehrson.  Tilstede  112. 
Ved  Præstedømmets  møde  talte  brød- 
rene, Bjarne  Engmann,  Svend  Erik  Thom- 
sen, Bent  Jensen,  Finn  Poulsen  og  Hans 
Billeskov  Jansen  om  hjemmelærerarbej- 
dets  udførelse  og  velsignelser.  Derefter 
talte  broder  Bent  Lindhardt  og  distrikts- 
præsident  Arne  Jakobsen  om  tidens  be- 
tydning her  og  tiden  målt  med  evigheden. 
Præsident  Benny  Linden  fra  missions- 
præsidentskabet  gav  dernæst  et  person- 
ligt vidnesbyrd  og  omtalte  en  udfordring 
fra  missionspræsidentskabet:  At  bringe 
et  familiemedlem  ind  i  Kirken  i  1971.  Til 
slut  talte  missionspræsident  Paul  L.  Pehr- 
son og  kaldte  derunder  tre  brødre  op. 
Præsidenten  sluttede  med  at  fremhæve, 
at  vor  allervigtigste  pligt  er  at  frelse  de 
levende  i  vore  familier.  Tilstede  139. 
Søndagens  formiddagsmøde  begyndte  kl. 
10.  Efter  missionens  og  distriktets  forret- 
ninger, hvorunder  vi  bl.  a.  fik  opretholdt 
en  ny  ældste,  broder  Jørgen  Skytte  Da- 
mø,  var  der  taler  af  søster  Kirsten  Ron- 
nenberg  og  søster  Ruth  Nøddegaard 
Andersen  fra  Primarys  distrikts-  og  mis- 
sionsbestyrelse,  og  derefter  af  præsident 


Johan  H.  Benthin  fra  distriktspræsidents- 
kabet.  Disse  tre  talte  over  konferencens 
hovedtema:  Ungdommen  er  fremtiden. 
Næste  taler  var  præsident  Henning  Fre- 
deriksen fra  missionspræsidentskabet, 
der  talte  om  ægteskabets  guddomelighed 
og  familiens  betydning,  hvorunder  han 
præsenterede  sin  hustru  og  sine  tre 
børn.  Missionens  udfordring  blev  gen- 
taget: at  hver  familieenhed'  bringer  en 
af  deres  egen  slægt  ind  i  Kirken  i  1971 
(af  de  levende!).  Dernæst  talte  distrikts- 
præsident  Arne  Jakobsen  over  hoved- 
temaet, hvorefter  missionspræsident  Paul 
L.  Pehrson  fik  overdraget  tiden.  Evy  og 
Claus  Pedersen,  Nordre  Gren,  blav  kaldt 
op  og  bar  deres  vidnesbyrd.  Ligeledes 
blev  ældste  Palle  Sørensen  og  ældste 
Tim  Turner  kaldt  op  for  at  bære  deres 
vidnesbyrd  og  berette  om  deres  største 
ønske.  Præsident  Pehrson  talte  selv  om 
eksemplets  magt,  tilgivelse  og  at  bringe 
sit  eget  hus  i  orden,  hvorefter  søster 
Ingeborg  Nielsen  fra  Slagelse  gren  slut- 
tede af  med  at  bære  sit  vidnesbyrd  efter 
sine  mange  år  i  Kirken.  Primarys  børne- 
kor satte  kolorit  på  mødet.  Tilstede  500. 
Eftermiddagsmødet  begyndte  kl.  14,  og 
efter  et  par  enkelte  bekendtgørelser  talte 
broder  Alan  Stig  Petersen  fra  Søndags- 
skolens distriktsbestyrelse  om  ungdom- 
mens muligheder  i  Kirken  og  uden  for 
Kirken.  Broder  Jørgen  Olsen,  som  var 
blevet  døbt  siden  sidste  konference, 
talte  dernæst  og  gav  sit  personlige  vid- 
nesbyrd. De  næste  talere  var  præsident 
Sv.  Aa.  Sønderby  fra  distriktspræsident- 
skabet,  der  talte  om  vigtigheden  af  tro- 
fasthed, og  søster  Kirsten  Andersen,  der 
fremhævde  forældreansvaret.  Præsident 
Benny  Linden  talte  bl.a.  om  frelsespla- 
nen for  levende  og  døde,  nødvendighe- 
den af  kærlighed  over  for  ungdommen 
og  gentog  udfordringen  til  at  hjælpe  vore 
familier.  Missionspræsident  Paul  L.  Pehr- 
son præsenterede  et  ikke-medlem,  C.  F. 
Thomsen,  der  talte  om  eksemplets  magt. 
Dernæst  bar  søster  Katrine  Stokholm  sit 
vidnesbyrd,  og  en  familie  blev  kaldt  op 
og  sang  „Pas  nu  på,  lille  øje..."  Der- 
næst fremhævede  præsident  Pehrson 
princippet  om  ikke  at  dømme  andre  og 
nødvendigheden  af  familiens  hjemme- 
aften. 


Efter  en  enkelt  forretning  sluttede  mø- 
det og  dermed  konferencen  kl.  ca. 
16.15.  Danmarks  Mormonkor  skabte 
en  dejlig  ånd  ved  deres  sang  mellem 
talerne.  Tilstede  454.  H.  N. 


Dåb: 

Aalborg:  20.   december  1970: 
Edel  Margrethe  Dyg  Larsen,  døbt  af  ældste  Ha- 
rold    Skousen,     håndspålæggelse     ved     ældste 
Palle  Poulsen. 
30.   januar   1971: 

Ellen    Poulsen,    døbt    af    ældste    Alan    Bohrer, 
håndspålæggelse   ved    ældste    Larry    Gardner. 
København   Gren:  24.   december  1970: 
Anna    Cecilie    Kirstine    Sørensen,    døbt   af   bro- 
der Eddie  Karnil,   håndspålæggelse  ved   samme. 
27.  december: 

Ken  Havberg  Jensen,  døbt  af  ældste  Warren 
Nielsen,  håndspålæggelse  ved  ældste  Glen 
Jensen. 

Joan  Havberg  Jensen,  døbt  af  ældste  Glen  Jen- 
sen, håndspålæggelse  ved  ældste  Warren  Niel- 
sen. 

1.   Januar   1971: 

Rosemarie    Sandra    Anthony,    døbt    af    ældste 
Mark     Millett,      håndspålæggelse     ved      ældste 
Keith  Anderson. 
9.  januar: 

Edith  Margrethe  Jørgensen,  døbt  af  ældste  Alan 
Bohrer,  håndspålæggelse  ved  broder  Ib  Hansen. 
30.  januar: 

Aage  Søndergaard,  døbt  af  ældste  Mark  Millett, 
håndspålæggelse   ved   broder   Ib  Hansen. 
Edith    Elisabeth    Søndergaard,    døbt    af    ældste 
Craig     Madsen,     håndspålæggelse    ved     broder 
John  Jørgensen. 

Hans  Michael  Søndergaard,  døbt  af  ældste  Eric 
Andersen,  håndspålæggelse  ved  broder  Svend 
Aage   Sønderby. 

Dorthe  Berthina  Søndergaard,  døbt  af  ældste 
Jeff  Page,  håndspålæggelse  ved  broder  Nordby 
Larsen. 

Silkeborg:  2.  januar  1971: 

Karen  Kobæk  Andersen,  døbt  af  ældste  Alan 
Bruun,  håndspålæggelse  ved  ældste  Max  Niel- 
sen. 

Randers:  29.  januar  1971: 

Johannes  Poul  Underberg,  døbt  af  ældste  Thor- 
vald Jensen,  håndspålæggelse  ved  ældste  John 
Lassen. 


Fødselsdage: 

Vi  siger  til   lykke  til  følgende  søskende: 

Bertha     Hansine     Marie     Vielsted,      København 

Gren,   75  år  den  12.   maj. 

Ane  Sofie  Koch,  Rønne,  60  år  den  13.  maj. 

Annie  Larsen,  Aalborg,  70  år  den  26.  maj. 

Mathilde  Eriksen,  Aarhus,   80  år  den  30.   maj. 

Ellen    Elisabeth    Nielsen,    Vejle,    75   år    den   31. 

maj. 

Maren  Jensen    Damgaard,    Skive,   70  år   den   31. 

maj. 


Glem  ikke  gæstfriheden  —  for 
ved  den  har  nogle  uden  at 
vide  det  haft  engle  til  gæster. 

Heb.  13:2 

Distriktskonferencen  i  Fyn-Jylland  Distrikt 


Vinterkonferencen  i  Fyn-Jylland  Distrikt 
fandt  sted  i  Odense  i  dagene  30.  og  31. 
januar  1971. 

Konferencen  indledtes  lørdag  eftermid- 
dag med  et  ledermøde  for  Primary  funk- 
tionærer, hvor  en  veloplagt  Primary- 
missionbestyrelse  instruerede  og  opmun- 
trede de  39  fremmødte. 
Senere  begyndte  Søndagsskolens  leder- 
møde,  hvor  Søndagsskolens  missions- 
bestyrelse  instruerede  de  42  tilstede- 
værende. 

Et  fælles  lederskabsmøde  for  samtlige 
ledere  i  distrikt  og  grene  begyndte  lør- 
dag aften  kl.  19.30.  Mødets  emne  var: 
„Få  mest  muligt  ud  af  din  tid",  og  der 
var  ialt  82  tilstede.  Efter  mødet  var  der 
hyggeligt  samvær,  og  G.U.F.s  distrikts- 
bestyrelse  sørgede  for  forfriskninger. 
Søndagens  møderække  indledtes  med 
Præstedømmets  møde  og  et  møde  for 
alle  kvinder,  ledet  af  U.K.G.U.F.s  dis- 
triktsbestyrelse.  Emnet  for  Præstedøm- 
mets møde  var:  „Juniorkammeratens  be- 
tydning i  Præstedømmets  hjemmelærer- 
arbejde",  og  der  var  ialt  82  bærere  af 
Præstedømmets  tilstede. 
Ved  kvindernes  møde  var  emnerne:  Kvin- 
dens forhold  til  Præstedømmet  —  hen- 
des plads  i  hjemmet  —  og  familiehjem- 
meaften.  Ialt  91  søstre  overværede  mø- 
det. 


Konferencens  formiddagsmøde  indledtes 
kl.  10.  Mødets  første  taler  var  1.  råd- 
giver til  missionspræsidenten,  Benny 
Linden,  og  derefter  sang  et  kor  af  Pri- 
marybørn fra  distriktet  to  sange.  Næste 
taler  var  præsidentinden  for  Primarys 
distriktsbestyrelse,  Kirsten  Thomsen,  og 
herefter  sang  et  herrekor  fra  distriktet: 
„O,  kom,  du  Konge,  kom  ..." 
Efter  sangen  talte  1.  rådgiver  i  Primarys 
missionsbestyrelse,  Ellen  Hall.  Forsam- 
lingen sang:  „Så  sikker  en  grund- 
vold...", og  derpå  talte  1.  rådgiver  i 
distriktspræsidentskabet,  Karl  Blohm. 
Carl  Henrik  Hansen  og  Carl-Johan  Grabe, 
Esbjerg,  blæste  et  potpourri  over  tre  af 
Kirkens  sange,  ledsaget  af  Arne  Peder- 
sen på  klaver.  Til  sidst  blev  tiden  over- 
givet til  missionspræsident  Paul  L.  Pehr- 
son,  der  kaldte  på  forskellige  søskende, 
som  bar  deres  vidnesbyrd.  Han  oplyste 
endvidere  i  sin  tale,  at  der  nu  er  9  unge 
danskere  på  mission,  og  opfordrede  med- 
lemmerne til  at  slutte  op  om  dem.  Der 
var  ialt  252  tilstede  ved  formiddagsmø- 
det. 

Eftermiddagsmødet  indledtes  kl.  14.  Som 
det  er  skik  ved  årets  første  distriktskon- 
ference  blev  Kirkens  Generalautoriteter 
samt  missionens  og  distriktets  ledere 
opretholdt,  og  enstemmigt  godkendt  af 
forsamlingen.  Første  taler  var  1.  rådgiver 


i  Søndagsskolens  distriktsbestyrelse, 
Bent  H.  Gram,  og  derpå  spillede  broder 
Orla  Knudsen,  Odense,  en  violinsolo. 
Forstanderen  for  Søndagsskolens  mis- 
sionsbestyrelse, Poul  Andersen,  var 
næste  taler,  og  derpå  talte  missions- 
sekretæren,  Ole  P.  Petersen,  og  broder 
Verner  Buur,  Esbjerg. 
Efter  en  forsamlingssang,  „Der  er  solskin 
i  min  sjæl  i  dag",  talte  2.  rådgiver  til 
missionspræsidenten,  Henning  K.  Frede- 
riksen. Odense  grens  kor  sang:  „Klippe, 
du  som  brast  for  mig  . .  .",  og  derpå  blev 
resten  af  mødetiden  overgivet  til  mis- 
sionspræsidenten, der  talte  om  det 
største  af  alt —  et  lykkeligt  familieliv. 
Der  var  ialt  249  tilstede  ved  eftermid- 
dagsmødet. 

Desværre  savnede  vi  ved  denne  kon- 
ference vor  distriktspræsident,  Knud  B. 
Andersen,  der  måtte  holde  sengen  med 
en  slem  forkølelse  —  men  til  trods  her- 
for var  de  tilstedeværende  dog  enige  om, 
at  konferencen  havde  været  en  dejlig 
oplevelse.  Sammenlignet  med  tidligere 
vinterkonferencer  var  tilslutningen  til 
denne  konference  ca.  10%  større,  sik- 
kert som  følge  af  den  usædvanligt  milde 
vinter.  H.O.N. 


APOSTEL  — BESØG 

Ældste  Marion  G.  Romney  af  De  Tolv 
Apostles  Råd  ventes  at  besøge  Den  danske 
Mission  i  dagene  7.,  8.,  9.  og  10.  maj  under 
en  rundrejse  til  de  europæiske  missioner. 

